qundao/data-zh-poetry huggingface dataset:
贺新郎·赠柳敬亭
作者：曹尔堪
朝代：清

八十庞眉叟。见从来、衣冠优孟，功名刍狗。炯炯双眸惊拍案，似听涛飞石走。叹此老、知名已久。大将黄州开广宴，倒银瓶、击节频呼柳。排战舰，下樊口。长江浪急风清后。束轻装、归舟一叶，帆移星斗。画角牙旗频入梦，犹在辕门使酒。诸巨帅、皆为吾友。白发瘦驴燕市月，少年人、能识苍颜否。歌未阕，起为寿。萧寺眠长夏。恰频来、荆高垆畔，搊笋舞蔗。变换浮云怜世态，嬉笑深于怒骂。瞥眼过、何须悲咤。曾记余生飘泊处，画船移、百幅乌丝写。差意气，轹颜谢。鹅黄新酿酣将泻。但婆娑、鄂公祠庙，白公亭榭。今日弹冠归故物，鞅掌紫薇官舍。还有客、呼天问夜。湖水流脂山减黛，小楼空、人逐东风嫁。仍梦到，两峰下。黑雾迷南裔。赋归来、公乎无渡，重关昼闭。漂泊天涯供啸咏，诗律少陵偏细。狂欲叱、高岑奴隶。寒夜饮酣空八极，检奚囊、酒脯当除岁。山水癖，暂留憩。远游可耐风尘际。忆家乡、数峰明灭，郎官青髻。袍笏堆床推望族，旧是江田门第。还不少。绿瓜丹荔。飓毋波恬潮信小，倚危楼、松竹交戏。蔽归去，梦雪初霁。
贺新郎·题汪尔张画
作者：曹尔堪
朝代：清

远嶂云千叠。望层峦、空烟半卷，似明还灭。上有清泉飞一道，最可解人炎热。石锁处、溪流如咽。下有衫松迷小径，挂潺湲、树顶悬晴雪。鸿濛后，气犹结。谁人识得逃名决。向深山、结茅种竹，人踪具绝。恶木丛中行惯，不怕门前虎穴。闲处听、杜鹃啼血。若向画图呼欲出，想斯人、肌骨真清彻。长往者，是豪杰。乌鹊刚栖了。坐新秋、月痕如线，汉光如晓。水上凉风吹不止，又有高梧夹道。问更漏、已敲多少。阶下新开花似雪，细端相、抹丽花还小。何今夕，香犹早。轻风一阵云如扫。晚波凉、青菱正绽，红莲欲老。整理吟怀待黄菊，拟向东篱倾倒。那更有、多愁怀抱。紫蓼白蘋无限景，向清江、一笛惊鸥鸟。人何在，在天表。怪杀东风薄。入春来、吹残柳絮，海棠都落。一片落花拈不起，和雨和烟相躩。谁可解、愁怀漠漠。刺绣无心分五色，叹无声、祗见针儿阁。翻欲恼，养娘恶。鸳鸯一对溪边掠。怕情牵、只言风悄，半遮帘幕，生得腰肢原自瘦，近觉宵来更弱。梳短鬓、懒随时作。心字香烧心已碎，算同心、还是心心各。记郎语，善谐谑。古树阴相属。步长坡、百劳初语，白鸥新浴。早稻初坚香似蜜，无价可方新谷。休更说、人间梁肉。黄雀飞飞犹未老，待秋深、蒸取脂如玉。芙蓉下、倒醽醁。空江采得莼成束。棹轻舠、中流啸咏，放歌林曲。渔老纶竿垂不止，忘却尘区荣辱。我亦覆、一枰棋局。荷锸躬耕风味苦，傲隆中、颇有良苗绿。梁甫句，问谁续。
踏莎行 其一 惜别
作者：曹尔堪
朝代：清

一夜如年，两眉空妩。临妆怕见愁痕锁。东流还有再回时，忍教永别归黄土。彩凤难飞，灵犀自吐。鸳鸯瓦缺漳台古。梦中红泪万千行，醒来都是桃花雨。
踏莎行 其二 春景
作者：曹尔堪
朝代：清

翠染晴岚，蓝拖曲水。雕鞍且傍垂杨系。金鱼池上卖花天，探春如雪丁香紫。别院搊筝，小亭浮蚁。画楼歌管云中起，锦绳高挂粉墙低，落红都在秋千里。
踏莎行·惜别
作者：曹尔堪
朝代：清

一夜如年，两眉空妩。临妆怕见愁痕锁。东流还有再回时，忍教永别归黄土。彩凤难飞，灵犀自吐。鸳鸯瓦缺漳台古。梦中红泪万千行，醒来都是桃花雨。翠染晴岚，蓝拖曲水。雕鞍且傍垂杨系。金鱼池上卖花天，探春如雪丁香紫。别院搊筝，小亭浮蚁。画楼歌管云中起，锦绳高挂粉墙低，落红都在秋千里。
送孙无言归黄山歌兼示王西樵彭鸿叟
作者：曹尔堪
朝代：清

甲辰十月游旧京，萧条旅宿闻尔名。方龚悃款为陈说，慷慨结客楼君卿。长贫不妨用我法，久客毋乃非人情。故乡本在黄山下，老松奇石形堪诧。茅堂豁閜无纤埃，末俗尘鞿此焉谢。谁写三十二奇峰，长歌短调风人风。健笔摩空洵奇绝，骊珠出袖光熊熊。少嬉草市乡，遥对溪南口。山径蓝舆古渡船，止压归囊诗万首。朅来同泛西湖水，每忆黄山如梦里。酒楼长醉杜樊川，丹炉休觅容城子。劝尔迟行姑且留，仍教大隐栖邗沟。山中故人达书问，赤箭黄精犹可求。
送宋荔裳少参之任秦州
作者：曹尔堪
朝代：清

腊雪街亭满，何时到巩昌？关山樽底月，斧钺帐前霜。阁暖调鹦鹉，花浓隐麝香。出门怜旧伴，白首尚为郎。
送胡循蜚由衡州左迁商丘丞
作者：曹尔堪
朝代：清

燕山积雪高三尺，九月严霜天地坼。与君长揖走风尘，同是西吴羁旅客。独怜坎坷仕宦途，折腰偏向府中趋。豪心侠骨委成败，场中游戏呼枭卢。来时衣带潇湘雨，南国纵横乱豺虎。探穴初耽衡岳深，览奇更喜梁园古。雎阳城边驱马行，才人迁谪易知名。酒酣日落哀筝急，泪湿青衫空复情。
邺城引
作者：曹尔堪
朝代：清
体裁：古风

清漳浊漳注城外，城上愁云大如盖。高台峨峨生暗尘，白杨萧萧起天籁。君不见邺中全盛时，玳瑁楼前珠箔垂。南皮沉李公子醉，西园树葆美人随。建安黄初一朝变，千载繁华等流电。紫狐夜啸甄氏宫，绿草霜凋武皇殿。秋风客思真悲哉，道傍疑冢空蒿莱。月明绕树乌三匝，犹逐当年铜雀来。
醉花阴·春景
作者：曹尔堪
朝代：清

烘桃熨柳春方纵，红雨花梢重。风日近清明，几片榆钱，都算莺儿俸。冷烟堆径和谁共，苔补闲阶空。杜宇莫频啼，不唤人归，只唤三更梦。
醉落魄·春暮村居
作者：曹尔堪
朝代：清

鼠姑才落，香浮小径抽红药。时过谷雨春阴薄，紫楝翻风，一燕池边掠。孤村莫怪门罗雀，掀髯长啸甘藜霍，来牟豌豆供杯勺，托兴羲皇，为我辞蜗角。
金人捧露盘·黄金台怀古
作者：曹尔堪
朝代：清

蓟门旁，风雪暮，掠乌鸢。莽平皋、衰柳凝烟。千金市骏，乌骓紫燕铁连钱。功名汗马，骋骐骥、万里扬鞭。缅遗踪，如奔电。抚易水，吊幽燕。但鸦栖、鹿走狐穿。望诸已矣，昭王旧迹夕阳边。兴亡何限，荒台畔、春草年年。
金缕曲 其一 雪客秋水轩晓坐，柬檗子、青藜、湘草、古直
作者：曹尔堪
朝代：清

淡墨云舒卷。旅怀孤、郁蒸三伏，剧难消遣。秋水轩前看暴涨，晓露着花犹泫。贪美睡、红蚕藏茧。道是分明湖上景，苇烟青、又似耶溪浅。留度暑、簟纹展。萧闲不羡人通显。笑名根、膏肓深病，术穷淳扁。衮衮庙牺谁识破？回忆东门黄犬。沧海阔，吾其知免。埋照刘伶扬酒德，倒松醪、好把春衣典。词赋客，烛频剪。
金缕曲 其七 张湾将发，芝麓宗伯追送，馈赠长调宠行，叠元韵谢别
作者：曹尔堪
朝代：清
体裁：词

帆影舒还卷。放兰桡，绰乎馀裕，谁留谁遣。桑柘垂檐禾◇亩，南国霜融露泫。邻屋采一筐秋茧。更把纶竿临野渡，水痕收，沙嘴寒潮浅。团扇洁，待时展。著书敢以才名显。爱渔村，莼肥茎滑，橘殊形扁。宋鹊韩卢空发，纵愧杀◇车载犬。狡兔尽，淮阴萱免。祖帐东郊真达者，赠珠玑，字字华而典。西蜀锦，巧裁剪。
金缕曲 其三 芝麓宗伯见和长调，用原韵奉酬
作者：曹尔堪
朝代：清
体裁：词

小阁书千卷。恣搜探，牙签曾叠，烟排墨遣。五夜漏沉还入奏，露拂旌旗微泫。驺役苦脚跟重茧。三十八年簪笏旧，冠◇班，侪辈资都浅。方叔在，壮猷展。晏婴曾以其君显。让先生，老成医国，今之仓扁。弱女绣奁多爱惜，归送何时牵犬。禽何累，谁人能免。清庙明堂涂已罢，纪都尔，盛事追尧典。词更快，借并剪。
金缕曲 其二 雪客病起，访之，兼怀其尊人栎园侍郎，再用前韵
作者：曹尔堪
朝代：清
体裁：词

帘额虾须卷。借秋风，横吹二竖，为君硬遣。病后清吟知更妙，砚匣墨花初泫。惊烂漫，冰纨火茧。梦入华胥安乐国，唤同游，共踏蓬莱浅。东海市，画图展。醒来呼殿阁巍显。坐斜晖，经营药裹，求卢问扁。下社城边期较猎，遥指溪台名犬。亲未老，一官方免。闽峤横戈烽堠靖，唱饶歌，朱露镕坟典。棠在否，勿轻剪。
金缕曲 其五 酬方虎、古直见和，给柬季深、毂梁，五用前韵
作者：曹尔堪
朝代：清

天外青霞卷。惜芳辰、蹉跎浑似，女儿迟遣。褪却峰黄惊蝶睡，晓镜涕痕长泫。心绪学、吴娘缫茧。幽砌海棠粘露白。断肠人、暗泣残红浅。鲛帕重，湿难展。远山青比螺纹显。望凌云、珊瑚作网，罘罳映扁。隐约笙璈空际落，静里仙家吠犬。悲世路、黄尘不免。王粲楼头磨岁月。走长杨，借马寻桓典。燕市雪、冰才剪。
金缕曲 其六 南归，留别缄斋，梦敦，意辅三馆文，乙未本房王北山给谏所拔
作者：曹尔堪
朝代：清
体裁：词

鱼直蘧偏卷。但传闻、锋车绣斧，重臣分遣。杼轴空时民力尽，寡妇秋原泪泫。何处贡、八蚕成茧。薄薄酒，香聊送日，福难消，莫怪杯中浅。山远近，翠屏展。诸公台阁文章显。自归来、悬壶村巷，牛医非扁。检点行囊存犊鼻，游倦相如字犬。谅渴病、今生可免。白木柄边书簏敝。授生徒，饭罢翻经典。畦畔韭、雨中剪。
金缕曲 其四 客次咏怀，柬快庵，绎堂，亦庵，眉山诸同馆
作者：曹尔堪
朝代：清
体裁：词

愁况蕉心卷。羡英雄，高怀盛德，云鬟散遣。试到玉钩斜上看，野草烟迷两泫。飞不尽，银蚕金茧。猛可回头堪一笑，寂如僧，休说钟情浅。耽贝叶，自开展。禅灯遍地微而显。是何殊，神农岐伯，降而陀扁。短发数茎馀老病，难怪月砂白犬。求棒喝，也教饶免。万事都抛沉醉耳，解腰渔，忙向沂曹典。鸾翮锻，不须剪。
金缕曲·雪客秋水轩晓坐，柬檗子、青藜、湘草、古直
作者：曹尔堪
朝代：清

淡墨云舒卷。旅怀孤、郁蒸三伏，剧难消遣。秋水轩前看暴涨，晓露着花犹泫。贪美睡、红蚕藏茧。道是分明湖上景，苇烟青、又似耶溪浅。留度暑、簟纹展。萧闲不羡人通显。笑名根、膏肓深病，术穷淳扁。衮衮庙牺谁识破？回忆东门黄犬。沧海阔，吾其知免。埋照刘伶扬酒德，倒松醪、好把春衣典。词赋客，烛频剪。帘额虾须卷。借秋风，横吹二竖，为君硬遣。病后清吟知更妙，砚匣墨花初泫。惊烂漫，冰纨火茧。梦入华胥安乐国，唤同游，共踏蓬莱浅。东海市，画图展。醒来呼殿阁巍显。坐斜晖，经营药裹，求卢问扁。下社城边期较猎，遥指溪台名犬。亲未老，一官方免。闽峤横戈烽堠靖，唱饶歌，朱露镕坟典。棠在否，勿轻剪。小阁书千卷。恣搜探，牙签曾叠，烟排墨遣。五夜漏沉还入奏，露拂旌旗微泫。驺役苦脚跟重茧。三十八年簪笏旧，冠◇班，侪辈资都浅。方叔在，壮猷展。晏婴曾以其君显。让先生，老成医国，今之仓扁。弱女绣奁多爱惜，归送何时牵犬。禽何累，谁人能免。清庙明堂涂已罢，纪都尔，盛事追尧典。词更快，借并剪。愁况蕉心卷。羡英雄，高怀盛德，云鬟散遣。试到玉钩斜上看，野草烟迷两泫。飞不尽，银蚕金茧。猛可回头堪一笑，寂如僧，休说钟情浅。耽贝叶，自开展。禅灯遍地微而显。是何殊，神农岐伯，降而陀扁。短发数茎馀老病，难怪月砂白犬。求棒喝，也教饶免。万事都抛沉醉耳，解腰渔，忙向沂曹典。鸾翮锻，不须剪。天外青霞卷。惜芳辰、蹉跎浑似，女儿迟遣。褪却峰黄惊蝶睡，晓镜涕痕长泫。心绪学、吴娘缫茧。幽砌海棠粘露白。断肠人、暗泣残红浅。鲛帕重，湿难展。远山青比螺纹显。望凌云、珊瑚作网，罘罳映扁。隐约笙璈空际落，静里仙家吠犬。悲世路、黄尘不免。王粲楼头磨岁月。走长杨，借马寻桓典。燕市雪、冰才剪。鱼直蘧偏卷。但传闻、锋车绣斧，重臣分遣。杼轴空时民力尽，寡妇秋原泪泫。何处贡、八蚕成茧。薄薄酒，香聊送日，福难消，莫怪杯中浅。山远近，翠屏展。诸公台阁文章显。自归来、悬壶村巷，牛医非扁。检点行囊存犊鼻，游倦相如字犬。谅渴病、今生可免。白木柄边书簏敝。授生徒，饭罢翻经典。畦畔韭、雨中剪。帆影舒还卷。放兰桡，绰乎馀裕，谁留谁遣。桑柘垂檐禾◇亩，南国霜融露泫。邻屋采一筐秋茧。更把纶竿临野渡，水痕收，沙嘴寒潮浅。团扇洁，待时展。著书敢以才名显。爱渔村，莼肥茎滑，橘殊形扁。宋鹊韩卢空发，纵愧杀◇车载犬。狡兔尽，淮阴萱免。祖帐东郊真达者，赠珠玑，字字华而典。西蜀锦，巧裁剪。
金菊对芙蓉·悔斋赏菊，怀舟次客江右
作者：曹尔堪
朝代：清

翡翠开笼，茱萸锁匣，江头叫断林鸦。梦华胥佳日，错认京华。邗沟榻下浇醽醁，银灯换菊影交加。黄垂蒂重，粉含苞浅，染雨烘霞。魂销多少悲笳。叹永丰坊畔，烟柳横斜。况竹西冷落，红树苍葭。浔阳蚶鲊宫亭酒，人何处，泪湿琵琶。虾帘月落，洞箫风细，回首天涯。
金陵竹枝词·其一
作者：曹尔堪
朝代：清
体裁：词

高馆笙歌桦烛红，几年飘泊各西东。秦川公子黄金尽，种菜犹栖旧院中。
金陵竹枝词·其二
作者：曹尔堪
朝代：清
体裁：词

天棘条侵旧殿斜，秋虫交语野棠花。射生猎尽银牌鹿，谁向钟山采木瓜。
金鱼池歌仿杜乐游园体
作者：曹尔堪
朝代：清

池边风日足留赏，曲水平堤暗菰蒋。且驻巾车卧绮疏，启扃拂簟楸枰响。皎月楼开云母屏，商飙帘动珊瑚网。绀殿凌空青霭间，步虚声在青云上。飞汞烟沉道士炉，落霞闪映仙人掌。昼明金阙翠华临，驰道清尘畏来往。玳瑁鱼斑日应长，恍在江湖荡兰桨。名园岂似金谷奢，福地真如辋川爽。喜与诸公同赋诗，读《骚》痛饮良可师。今朝美酒注深爵，明日残花辞故枝。仕宦京华得高会，追欢胜景皆恩私。别后星河望渺渺，将离赠远遥相思。更馀千载悲秋泪，漆发丹颧非曩时。
钗头凤·春怨
作者：曹尔堪
朝代：清

蔷薇院。丁香幔。一春好景凭谁看。游丝织。浓阴碧。画楼风起，飞经狼藉。惜。惜。惜。真珠钏。玻璃砚。麻姑细写霜纨扇。东墙隔。秦台客。萧声宛转，似曾相识。忆。忆。忆。
钱牧斋先生挽词
作者：曹尔堪
朝代：清

入世雄心老渐灰，昔年钩党竟摧颓。俊厨何救东京没，刁顾还从北渡来。天为文章留末路，人推碑版冠群材。先朝实录尤淹贯，多少微辞纪定哀。
锦堂春·清凉寺扫叶上人山楼
作者：曹尔堪
朝代：清

如练澄江东泻，舂锄舞雪蒙茸。倚楼遥见迎潮燕，飞趁片帆风。楚蜀烟波不断，齐梁佳丽都空。山僧不识兴亡感，闲数落花红。
锦缠道·重阳
作者：曹尔堪
朝代：清

疏柳催黄，岩桂香流晴昼。晚禾酣、稻畦如绣。浮萍吹断涟漪皱。雪藕花残，秋架垂红豆。时节重登高，青山依旧。去年人、渐成白首。问西风直恁殷勤，向东篱深处，剪破黄花口。
长安秋思三调
作者：曹尔堪
朝代：清

碣石岧峣，崆峒突兀。龙蟠凤翥围宫阙。吡庐阁上望神州，人烟九点青如发。北海壶觞，西城鞋袜。蓟门斗酒狂歌法。金元战垒草黏天，黄沙万里悬秋月。舟比黄龙，船名青雀。相传万历年间作。水嬉一试起狂风，牙樯锦缆今零落。菡萏秋残，茭蒲雨弱。桥边玉板犹如昨。钗钿绣蚀旧妆台，行人错拟临春阁。汉时松青，秦关月白。居庸山翠浮千尺。皂雕风劲起摩云，寒霜欲变秋林赤。不律吟孤，叵罗愁释。酣眠且看长安弈。城头一夜动悲笳，离肠早断江南客。
长安秋思三调·其一
作者：曹尔堪
朝代：清

碣石岧峣，崆峒突兀。龙蟠凤翥围宫阙。吡庐阁上望神州，人烟九点青如发。北海壶觞，西城鞋袜。蓟门斗酒狂歌法。金元战垒草黏天，黄沙万里悬秋月。
长安秋思三调·其三
作者：曹尔堪
朝代：清

汉时松青，秦关月白。居庸山翠浮千尺。皂雕风劲起摩云，寒霜欲变秋林赤。不律吟孤，叵罗愁释。酣眠且看长安弈。城头一夜动悲笳，离肠早断江南客。
长安秋思三调·其二
作者：曹尔堪
朝代：清

舟比黄龙，船名青雀。相传万历年间作。水嬉一试起狂风，牙樯锦缆今零落。菡萏秋残，茭蒲雨弱。桥边玉板犹如昨。钗钿绣蚀旧妆台，行人错拟临春阁。
长相思 其一 寄迹荒坞一月感而有作
作者：曹尔堪
朝代：清

溪边芦，水边梧。我唱新诗兴未孤，锦囊随小奴。樽常枯，偈常逋。旧识僧徒和酒徒，年来多半疏。
长相思 其三 有怀
作者：曹尔堪
朝代：清

寒潮生，暮潮平。绿柳朱栏绣户明，有人花下行。晨调笙，夜调筝。博得风流队里名，唯留年少情。
长相思 其三 有怀
作者：曹尔堪
朝代：清
体裁：词

寒潮生，暮潮平。绿柳朱栏绣户明，有人花下行。晨调笙，夜调筝。博得风流队里名，惟留年少情。
长相思 其二 荻溪农家
作者：曹尔堪
朝代：清

朝来晴，晚来晴。罩屋桑阴分外清，短檐鸠妇声。云须耕，雨须耕。新织蓑衣掩骭轻，竹枝歌太平。
长相思·寄迹荒坞一月感而有作
作者：曹尔堪
朝代：清

溪边芦，水边梧。我唱新诗兴未孤，锦囊随小奴。樽常枯，偈常逋。旧识僧徒和酒徒，年来多半疏。朝来晴，晚来晴。罩屋桑阴分外清，短檐鸠妇声。云须耕，雨须耕。新织蓑衣掩骭轻，竹枝歌太平。寒潮生，暮潮平。绿柳朱栏绣户明，有人花下行。晨调笙，夜调筝。博得风流队里名，唯留年少情。
阮郎归·寒村漫兴
作者：曹尔堪
朝代：清

涧流传响聚沙红，海云城角浓。征途肃肃绕寒风。霜花催晓鸿。枌树底，荻花东。远村诗画中。虎头老手辋川翁，知他同不同。
隔浦莲·藻玉轩晚集
作者：曹尔堪
朝代：清

疏杨低映池小，故折回廊巧。木榻当蕉扇，矮石畔、闲花草。荷叶抽清沼，香风到。竹里闲云绕。清尊倒，松醪馎饦，桓公寒具不少。主人弦管，歌板十分清妙。斜抱琵琶拍掌笑，排调。远山螺黛谁扫。
青玉案
作者：曹尔堪
朝代：清

寒风忽起行人路。尽卷却、征尘去。极浦千帆林外度。东邻索饮，归途醉语，不记从来处。葵梢欲烂秋容暮。酩酊难吟独醒句。眼见平江心已许。可能当得，鉴湖风味，独钓溪桥雨。
青玉案 其一 冬暮晓发
作者：曹尔堪
朝代：清

霜余净碾遥天碧。听落叶、鸣虚碛。疏树倦鸦寒影只。今朝才见，瘦筠斜处，露出梅花白。敝裘补绽年年客，骏马春衫复何益。五柳凄清陶令宅。黄河风雪，荥阳战垒，驴背思畴昔。
青玉案 其一 冬暮晓发
作者：曹尔堪
朝代：清
体裁：词

霜馀净碾遥天碧。听落叶、鸣虚碛。疏树倦鸦寒影只。今朝才见，瘦筠斜处，露出梅花白。敝裘补绽年年客，骏马春衫复何益。五柳凄清陶令宅。黄河风雪，荥阳战垒，驴背思畴昔。
青玉案 其二 访蒋存鲁南湖园居
作者：曹尔堪
朝代：清

寒汀细雨鹈鹕唤，维小艇、芦花畔。堂下残荷香已断。竹都消粉，梅才破腊，纸帐垂银蒜。幽人诗兴偏凌乱。清绝林塘寄柔翰。秋水南华供把玩。公和解笑，步兵解哭，懒解嵇生锻。
青玉案·冬暮晓发
作者：曹尔堪
朝代：清

霜余净碾遥天碧。听落叶、鸣虚碛。疏树倦鸦寒影只。今朝才见，瘦筠斜处，露出梅花白。敝裘补绽年年客，骏马春衫复何益。五柳凄清陶令宅。黄河风雪，荥阳战垒，驴背思畴昔。寒汀细雨鹈鹕唤，维小艇、芦花畔。堂下残荷香已断。竹都消粉，梅才破腊，纸帐垂银蒜。幽人诗兴偏凌乱。清绝林塘寄柔翰。秋水南华供把玩。公和解笑，步兵解哭，懒解嵇生锻。
韩圣秋过访奉柬兼怀束云雏刘润生
作者：曹尔堪
朝代：清
体裁：五言律诗

客过门犹静，堂空语自深。故人同雨雪，奇士独山林。树没秦州远，天低少华阴。好音何日慰，忆尔对床吟。
题霜菊卷
作者：曹尔堪
朝代：清
体裁：古风

江南藕塘涸，黑泥埋刺菱。芙蓉褪残靥，蒲萄缚乱藤。亭亭古松盖，岁暮堪作朋。晚花晚唐诗，许浑与薛能。
风中柳·用刘静修韵寄友
作者：曹尔堪
朝代：清

欲问高人，久矣寄情岩谷。问饔飧、闭门常足。呼童洗竹，舣船寻菊。有余钱、买花葺屋。古树当庐，常照襟裾生绿。惯栖禽、日来尤熟。歌声类曲，缶声类筑。算诗才、是今名宿。
风中柳·用刘静修韵寄友
作者：曹尔堪
朝代：清
体裁：词

欲问高人，久矣寄情岩谷。问饔飧、闭门常足。呼童洗竹，舣船寻菊。有馀钱、买花葺屋。古树当庐，常照襟裾生绿。惯栖禽、日来尤熟。歌声类曲，缶声类筑。算诗才、是今名宿。
风入松
作者：曹尔堪
朝代：清

绿杨影里晓云酣。柔绪浴春蚕。独怜堤草平如剪，寻芳信、豆蔻初含。醉眼微留双晕，粉香才卸单衫。碧天如水水拖蓝。花气透疏帘。涛笺锦字何由寄，弹红泪、小印亲函。痴梦浑如燕子，轻身飞到江南。
风入松 其一 春日虎丘书所见
作者：曹尔堪
朝代：清

东风不吝冶游天，满路掷榆钱。春衫一队寻花去，是谁人、撇下钗钿。独有紫衣年少，画图无此神仙。侍儿垂手复齐肩，真个欲魂牵。珠帘半面惊微露，为娇羞、越觉缠绵。恨杀轻罗胜我，时时贴细腰边。
风入松 其三 春日虎丘书所见
作者：曹尔堪
朝代：清

朝曦初上绮疏红，摇竹一帘风。草堂词好丹黄竟，添幽思、檐马丁东。解语人如鹦鹉，惊秋客似梧桐。半生春梦此山翁，无闷度穷通。浮名真个波中絮，随流水、转眼成空。金马玉堂以后，竹篱茅舍之中。
风入松 其二 寄侯官许有介
作者：曹尔堪
朝代：清

风波无恙且归耕，闽峤正秋清。径边松菊缠芳草，春常在、南国霜轻。荔子红垂古驿，榕阴绿满重城。开尊乌石听啼莺。瀚海暮潮平。丹青已擅鸡林价，钟王法、当代知名。高兴西园公子，安贫东郭先生。
风入松 其四 大舆上人四十有赠
作者：曹尔堪
朝代：清

天宁寺里老藤枝，云板放参迟。南湖烟水浮千顷，疏愣畔、梧蓧参差。麈尾能谈五觉，橛头同访三支。身轻唯许瘦筇知，僧腊正强时。闲烧柏子香成篆，迦文外、儒墨兼师。自愧石渠枯管，来赓松阁新诗。
风入松·春日虎丘书所见
作者：曹尔堪
朝代：清

东风不吝冶游天，满路掷榆钱。春衫一队寻花去，是谁人、撇下钗钿。独有紫衣年少，画图无此神仙。侍儿垂手复齐肩，真个欲魂牵。珠帘半面惊微露，为娇羞、越觉缠绵。恨杀轻罗胜我，时时贴细腰边。风波无恙且归耕，闽峤正秋清。径边松菊缠芳草，春常在、南国霜轻。荔子红垂古驿，榕阴绿满重城。开尊乌石听啼莺。瀚海暮潮平。丹青已擅鸡林价，钟王法、当代知名。高兴西园公子，安贫东郭先生。朝曦初上绮疏红，摇竹一帘风。草堂词好丹黄竟，添幽思、檐马丁东。解语人如鹦鹉，惊秋客似梧桐。半生春梦此山翁，无闷度穷通。浮名真个波中絮，随流水、转眼成空。金马玉堂以后，竹篱茅舍之中。天宁寺里老藤枝，云板放参迟。南湖烟水浮千顷，疏愣畔、梧蓧参差。麈尾能谈五觉，橛头同访三支。身轻唯许瘦筇知，僧腊正强时。闲烧柏子香成篆，迦文外、儒墨兼师。自愧石渠枯管，来赓松阁新诗。
高阳台·观女伶
作者：曹尔堪
朝代：清

莺舌新调，鸦鬟犹亸，湘裙欲整还拖。懒散心情，朝来愁画双蛾。绣帘风约摇桦烛，对菱花、倦眼生波。尽娇憨，动人些子，元不争多。魂消一曲清歌却，似曾相识，争奈伊何影，好难描、空劳石黛三螺。灯前小立，红妆换笑还嗔，唤弟称哥。暗相怜，纤腰无力，又著蛮靴。
鹧鸪天 其一 送客之金陵
作者：曹尔堪
朝代：清

罗绮香残旧院空。石城桥畔挂晴虹。柔情常在琴心里，别意难消烛泪中。江水白，落花红，小楼山色六朝同。莫愁家近频来往，兰桨轻随燕子风。
鹧鸪天 其三 新秋
作者：曹尔堪
朝代：清

蟾影新钩破碧天，嫩凉池馆日如年。三分莺舌红蕉上，万颗鲛珠白藕边。愁梦断、薄情牵，鸳鸯债已了前缘。一声蟋蟀梧桐雨，冰簟风清稳昼眠。
鹧鸪天 其二 野塘即事
作者：曹尔堪
朝代：清

蟹舍鸡栖共一椽，千竿修竹弄晴烟。鸟声都在征鼙外，兵气犹缠大角边。书案净，杂花妍，种鱼栽藕野塘偏。木香吹雪人闲坐，读罢庄生骈拇篇。
鹧鸪天 其四 午日京邸感怀
作者：曹尔堪
朝代：清

太液菖蒲泛酒时。赐衣唯有近臣知。银盘郁李登公宴，丹砌戎葵映屈卮。倾凿落、和参差。楚江风咽大招辞。攀髯未解乌号痛，续命虚传五色丝。
鹧鸪天·送客之金陵
作者：曹尔堪
朝代：清

罗绮香残旧院空。石城桥畔挂晴虹。柔情常在琴心里，别意难消烛泪中。江水白，落花红，小楼山色六朝同。莫愁家近频来往，兰桨轻随燕子风。蟹舍鸡栖共一椽，千竿修竹弄晴烟。鸟声都在征鼙外，兵气犹缠大角边。书案净，杂花妍，种鱼栽藕野塘偏。木香吹雪人闲坐，读罢庄生骈拇篇。蟾影新钩破碧天，嫩凉池馆日如年。三分莺舌红蕉上，万颗鲛珠白藕边。愁梦断、薄情牵，鸳鸯债已了前缘。一声蟋蟀梧桐雨，冰簟风清稳昼眠。太液菖蒲泛酒时。赐衣唯有近臣知。银盘郁李登公宴，丹砌戎葵映屈卮。倾凿落、和参差。楚江风咽大招辞。攀髯未解乌号痛，续命虚传五色丝。漠漠重云足四垂，纸窗风静觉轻吹。水仙怕冻先遮箔，田芋思煨待举卮。前有句，好吟诗，安排险韵写琼枝。呼童急往前村去，趁此泥干认酒旗。赤叶楼头好醉看，高歌一曲笑弹冠。剖香橘柚吴姬手，撮细蒲萄燕市盘。红袖侧，易为欢。多情莫厌酒杯浅。惟耽杜牧风流句，不点明犀也辟寒。节届重阳觉薄凉，闭门消得一杯浆。绕篱菊贱先开紫，食稻螯肥渐有黄。城角下，小亭荒，芟夷秋草受秋旸。登高不用茱萸袋，自有奚奴旧锦囊。
齐天乐 其一 送幼光还白门同仲驭二调
作者：曹尔堪
朝代：清

孤舟初发，正严霜似雪，布帆如纸。一派残云萦别恨，愁向青山隐几。晚圃黄花，小槽红酒，客路谁同醉？蒯缑黯淡，自将管乐为比。遥念旅宿方寒，丹阳古道，老树酣青紫。戍鼓沉沉天未晓，残月模糊映水。白帢谈兵，青灯读《易》，漫洒英雄泪。啼乌成阵，石头城外潮起。
齐天乐 其二 送幼光还白门同仲驭二调
作者：曹尔堪
朝代：清

南飞乌鹊，绕疏林三匝，无枝可寄。聊借远游抒肮脏，莫似相如憔悴。山峙金蕉。江来楚蜀，帆系斜阳里。中流击辑，气吞湖海万里。双眼一望苍茫，寒涛如箭，个个牙樯起。旧日精灵都已尽，何况堂前燕子。晋宋衣冠，陈隋宫寝，社鼓神鸦耳。佛狸祠下，怒潮空打遗垒。
齐天乐·感旧
作者：曹尔堪
朝代：清

南楼逸兴今安在，英雄固称一世。日月丸飞，星霜驹逝，顿减数年豪气。寻花买醉。似梦里追欢，邈然难继。赠客贻姬，红笺剩有旧名字。佳话空搜箧底，见墨兵酬唱，青楼缄寄。灯剪春前，歌传花下，旧约依稀谁记。莫思往事。恐今日穷愁欲弹清泪。回首当垆，玉钗垂翡翠。
挽张之洞联
作者：曹履林
朝代：清
体裁：联

竟随先帝神游，未尽勋名谁更补；犹见荩臣心事，临终遗疏最堪悲。
题与儿山水
作者：曹岱
朝代：清

一叶前溪泛，空朦烟雨洲。山横残照落，水挟断云流。自得消遥趣，安知今古愁。酒帘丛树里，回棹上江楼。
归梅村
作者：曹峻
朝代：清

九峰苍翠逼眉端，楚水吴山此日还。遥望梅村深树里，白云依旧锁松关。
挽曾纪泽联
作者：曹广敷
朝代：清
体裁：联

操杖侍鸰原，念父辈只剩四人，竞爽何堪弱一个；飙轮来鳄海，随子舍甫陪七日，弥留竟尔赴重泉。
挽曾纪泽联
作者：曹广敷
朝代：清
体裁：联

训言谨守勿忘，虽一善必褒，成门终愧桓崇祖；功德何须争论，愿三年无改，继志当为陈长文。
挽曾纪泽联
作者：曹广汉
朝代：清
体裁：联

盛会罢乌衣，巫阳下招，最怜季弟雏龄，悲同失怙；英魂归素旐，建中远奠，恐触太翁隐痛，泣尚吞声。
挽曾纪泽联
作者：曹广江
朝代：清
体裁：联

厚望辱名驹，当年海上归来，群从最怜遵彦谨；遗规垂画虎，此日江干迎奠，孤儿惨读伏波书。
挽曾纪泽联
作者：曹广渊
朝代：清
体裁：联

使臣本天下才，能令威播四夷，郑公诚信莱公断；侯胄为湘中冠，况复艺兼三绝，米家书画谢家诗。
挽曾纪泽联
作者：曹广钧
朝代：清
体裁：联

公患才多，十载到三孤，在遭际已无遗憾；我几病死，浃旬行万里，有酸心来告幽冥。
吴山寓舍柬端木鹤田先生
作者：曹应枢
朝代：清

笙歌晨夕听吴趋，湖海元龙气未除。文簟风生秋说剑，高斋烛烬夜投壶。吟情浙水涛飞雪，归梦苕溪月满湖。吾欲相从琴啸侣，不知曾许入林无。
城南雨望
作者：曹应枢
朝代：清

野色上荒亭，风来酒未醒。雷吉嶂裂，龙气一江腥。远树沈云黑，重岚带石青。扶摇如可上，鼓翼赴南溟。
城南雨望
作者：曹应枢
朝代：清
体裁：五言律诗

野色上荒亭，风来酒未醒。雷声千嶂裂，龙气一江腥。远树沈云黑，重岚带石青。扶摇如可上，鼓翼赴南溟。
宿净慈寺
作者：曹应枢
朝代：清

返照入林扉，小憩前山寺。岩际生佛光，竹间闻猿唳。静卧松林风，悠然会琴意。残经白马来，漶灭数行字。优钵散幽芳，伽陵发清吹。夜色澹无影，四山惟月气。道心苦未深，时与白云生。虚光盈吾襟，了了此初地。明朝下山去，境过情无异。
渡扬子江
作者：曹应枢
朝代：清

临流不尽古今情，眼底金焦画未成。南北中分谁设险，英雄百战半留名。残钟月落瓜州渡，暮柝风高铁瓮城。酾酒舵楼歌一阕，鱼龙惊起夜潮生。
感怀杂诗
作者：曹应谷
朝代：清

凉月忽在牖，晓风时启扉。草深萤火灭，林静蝉声微。仰看山容瘦，落叶上我衣。万物各有托，盈虚理不违。班姬苦离别，团扇情因依。人生贵行乐，吾道未为非。中年多哀乐，顿失强记力。手披书万函，心游天八极。掩卷辄健忘，开编疑旧识。束发受六经，如石铭胸臆。儒冠来误人，草草事涂饰。岁月坐销磨，性灵半薄蚀。恨不化蠹鱼，神仙字三食。扪心悔已迟，名者学之贼。
感怀杂诗·其一
作者：曹应谷
朝代：清

凉月忽在牖，晓风时启扉。草深萤火灭，林静蝉声微。仰看山容瘦，落叶上我衣。万物各有托，盈虚理不违。班姬苦离别，团扇情因依。人生贵行乐，吾道未为非。
感怀杂诗·其二
作者：曹应谷
朝代：清

中年多哀乐，顿失强记力。手披书万函，心游天八极。掩卷辄健忘，开编疑旧识。束发受六经，如石铭胸臆。儒冠来误人，草草事涂饰。岁月坐销磨，性灵半薄蚀。恨不化蠹鱼，神仙字三食。扪心悔已迟，名者学之贼。
放言
作者：曹应谷
朝代：清

湖海平生志，蹉跎二十年。神鲲秋试水，雄剑夜摩天。少达真非福，奇穷乃益坚。健儿莫相笑，老将半幽燕。
大雾自东阿晓发
作者：曹庭枢
朝代：清

客梦唤不醒，晨鸡啼喔喔。仆夫戒征车，琅琅振霜铎。明星犹荧煌，轮蹄已纷错。山行忽迷道，曀气喷岚毒。窈郁遮树林，浸淫罩城郭。昏昏阴髳卷，荡荡云海浊。眯空吹若沙，湿衣细如霂。东方忽瞳昽，银山揭赪玉。须臾荡晴空，豁视爽心目。迤逦投前村，川原寄遐瞩。
张鸿勋惠读看云吟稿作长歌奉柬即送其南还
作者：曹庭枢
朝代：清

病夫高枕掩关卧，晨罢栉沐惟枯坐。有客投我诗一编，急起把读积懑破。砰訇振作钟镛声，错落咳成珠玉唾。十年人海奔堀堁，诗笔不留点尘污。吁嗟乎！山鬼笑人文不灵，素衣化缁衫犹青。小住为佳归亦得，扬舲南指垂虹亭。送君行，饮君酒。顾此身后名，期在勿速朽。台阁诸公自衮衮，富贵岂同金石寿。但令作述高等身，何必黄金印悬肘。君归林屋勤著书，肯学丈人山隐居。
春雨和钱屿沙编修韵
作者：曹庭枢
朝代：清

两两溪边水鸟呼，渐看檐际湿模糊。凭栏花重红疑滴，隔座山横翠欲无。吟苦纵愁春冷淡，病多偏稳睡工夫。卷帘自爱虚无景，未要潇湘入画图。
立春日对雪独坐有怀大兄
作者：曹庭枢
朝代：清

天低泱漭云模糊，冻鸦哑哑城头呼。雪花纷落太于掌，凝矑激射清冰壶。梅花不见冒春雪，但见老树撑庭隅。碎琼细著苔点密，裂玉蟠作虬枝枯。泠然直洗肝胆洁，悄焉不觉形神孤。忆我别家九月九，至今三饮屠苏酒。前年风雪送兄归，冲寒愁折芦沟柳。南来飞雁犹呼偶，何日行随坐相守。思兄此日北堂前，独献春盘剪春韭。
送王书臣佥宪之岭南
作者：曹庭枢
朝代：清

鬖鬖细柳绿垂堤，二月东风送马蹄。君过岭南春正好，蛮花万树鹧鸪啼。
钱唐相国分饷上赐郑宅茶寄奉老母
作者：曹庭枢
朝代：清

谷雨新晴后，头纲驿递初。绿挼双掌细，香迸一旗舒。玉盎梅花喷，银瓶薤叶储。赐先黄阁老，波及大君余。竹里泉声沸，窗间午睡徐。当筵思笋蕨，奉母忆篮舆。旅食经年别，平安数寄书。缄题将远问，藉以慰门闾。
外弟郭和叔自涿州来话旧为赋短歌遥呈外舅竹溪先生
作者：曹庭栋
朝代：清

闻君千里至，惊喜屣为倒。接面未一揖，先问阿翁好。阿翁别我五载强，拂衣卜筑西山旁。滚滚岁月蛇赴壑，应知添得须眉苍。闭门人事了不扰，临池却费闲中忙。日日擘窠写大字，臂挽弩弓双曈张。雄心豪气逼年少，咄咄自叹余热肠。幽栖未断终老计，白云红树增苍凉。噫吁嚱，人生得一闲，万事莫与敌。富贵祇从想像佳，况翁一一都身历。归休乎，勿复疑。朝衫改制田夫衣，春泥滑滑躬锄犁，青葱满畦菜甲肥，呼酒一醉情熙熙。祝翁乐此终不移，太平亦有贤之遗。狂言莫讶多横溢，此意缠绵藉君述。有人问讯阿翁家，指点西山山桃花。
查家荡
作者：曹庭栋
朝代：清

滩头卜筑谁家屋，渺沔澄波以姓传。莲叶尽消芦叶长，数声渔笛咽秋烟。
梅花渡
作者：曹庭栋
朝代：清

香雪消残烟草平，鹭行桥畔鹁鸪鸣。小轩易地听春雨，寒瘦一枝墙角横。
瑞竹居
作者：曹庭栋
朝代：清

压架香添滴翠新，背时残朽咤回春。烟枝风叶无多景，珍重栽培待后人。
秋燕
作者：曹庭栋
朝代：清

如客漂摇不自禁，落花故巷尚追寻。疏帘清晓差池影，细雨黄昏去住心。舞遍空庭人寂寂，语残凉梦月沈沈。郁金堂上惊秋蚤，愁绝双栖伴独吟。
西村
作者：曹庭栋
朝代：清

锡类恩沾殇后身，松楸交映石麒麟。未知绳武今何似，惭愧青衫拜墓人。
边月
作者：曹庭栋
朝代：清

营门猎火夜深稀，一镜初悬霜乱飞。荒碛到天人影小，翔云连海雁痕微。牙旗暗闪严金钥，毳帐孤开冷铁衣。无相封侯空忆得，龙沙万里奉清辉。
遁溪
作者：曹庭栋
朝代：清

胜国风流宛在兹，残山剩水忆栖迟。剧怜仲膝须眉古，鳞月堂前话旧时。
陈贤良隐居
作者：曹庭栋
朝代：清

溯洄渺渺挹清风，遥在篁墩东更东。想得柴门烟霭里，白牛闲卧绿杨丛。
与杏林谈禅作禅语赠之
作者：曹廉锷
朝代：清

听人说真谛，言下颇了了。然求上乘禅，莫若无言好。有时笑口开，我亦不自晓。持定无无想，此身亦可少。
汾源杂诗
作者：曹廉锷
朝代：清

道是山城却水乡，小桥略彴足徜徉。柳阴深处垂纶坐，钓得游鳞二寸长。
挽张之洞联
作者：曹廷杰
朝代：清
体裁：联

公乃朝中柱石，方冀宪政垂远猷，何议会未开，竟令先帝与荩臣同赍遗恨；我乃楚北儒生，曾以文章受知遇，缅典型尚在，愿随吾党补相国欲尽功勋。
夏初即事
作者：曹廷梓
朝代：清

疏慵野性任盘醒，巧自营营拙自安。亲剪园蔬烹鸭脚，手芟庭草种鸡冠。残红嫩绿催新句，小雨疏风送薄寒。布袜青鞋春兴足，箧中检点旧轻纨。
追挽树参兄
作者：曹廷梓
朝代：清

君子同祖兄，幼小未相识。大父即世时，相见客堂侧。君年十四五，来此共晨夕。惟予及佑之，与君最莫逆。转眼各分飞，君颇不自惜。数年事樗蒲，衣履拚一掷。数年歌饭牛，身执奴隶役。骏马堕深堑，跃起势腾踯。奋足向康衢，回首万钧力。折节肃至忠，见赏高季迪。香山白先生，雅意勤指拭。濯淖污泥中，还为光明璧。存心既愈坚，饥寒亦愈迫。枵腹谈诗书，谋道且谋食。文坛既拔帜，家乃徒四壁。浪迹游兰陵，交游尽硕德。笔耕既逢年，家储有担石。心惊我后人，举案恒戚戚。倾囊购侍姬，再索而再得。得子囊复空，杏林谈命脉。青箱易砚田，未免为人惑。救贫更益贫，贫病转相逼。握手半月馀，悲哉已易箦。屈指数十年，回首空今昔。
题画
作者：曹廷梓
朝代：清

雾岫烟峦插碧空，诛茅结广绿阴中。苔痕乱点参差石，竹影纷披淡荡风。十亩芳塘云树绕，半帘飞瀑野桥通。烦君添个寒江艇，容我疏狂下钓筒。
丁亥重九后二日贺讷甫弟入泮
作者：曹廷熊
朝代：清

访道寻师已有年，文章声价重青钱。骅骝得路驰千里，雕鹗淩云薄九天。月窟桂枝攀有兆，风檐彩翰睹争先。闻鸡中夜频看剑，未肯忘名老一毡。
挽左宗棠联
作者：曹德庆
朝代：清
体裁：联

青眼识微才，回思建节南邦，兴水利、抚灾黎，亿万姓颂德歌功，幸勉力驰驱，未辱公命；丹心昭亘古，端赖纡筹全局，定边陲、靖海宇，三十年出将入相，读遗章慷慨，共仰忠忱。
白头
作者：曹必进
朝代：清

深山跳虎水吟龙，道是风云总易从。屠狗短歌同激烈，将军长揖恕疏慵。南临闽海烟迷峤，西走秦川雪满峰。三十年光转眼过，白头犹作一书佣。
边月
作者：曹必进
朝代：清

夜色偏宜绕玉门，白云缥缈接昆仑。边鸿孤警低残魄，胡马群嘶落大盆。北塞刘琨常独啸，南楼庾亮与谁论。只贪满地山河影，不鉴征夫积泪痕。
首夏访杜大瑛
作者：曹必进
朝代：清

薰风何事趣莺鸣，引向城南觅友生。步逐村农才有路，香传野卉尽无名。槿篱掩映寻门入，竹径迂回避笋行。最是上堂人阗寂，抠衣伫听读书声。
独步桥上作
作者：曹志汾
朝代：清
体裁：五言律诗

苍翠扑衣襟，山深暑不侵。岩萝如挂带，涧水似鸣琴。风细松添韵，林幽鸟弄音。回看烟霭合，清趣惬予心。
挽张之洞联
作者：曹志沂
朝代：清
体裁：联

五夜星沉寒北斗；万民雨泣对西风。
登黄鹤楼
作者：曹志道
朝代：清

不见仙人黄鹤归，白云江上弄斜晖。谁吹玉笛阑干外，恐有梅花五月飞。
昼锦堂·述怀
作者：曹忱
朝代：清

万事如云，一腔如雪，幸有诗卷长留。看尽溪山佳境，更上南楼。天外晚风衔落日，柳边秋水浴闲鸥。闲携杖，偶到欢场，漫檀板歌喉。焉求。书满架。饥难疗，商量舌在奚忧。且束愁肠高阁，采菊丹邱。朗吟曾与吾侪共，诙谐不让少年游。休言老，行乐及时何待，斗酒扁舟。
望江南·秋怀
作者：曹忱
朝代：清

当年去，不信别离长。红叶树头红泪落，绿鬓枕上倚云香。一刻几回肠。江头忆，五日住金山。竞渡锦标夸水戏，满城红袖泊船湾。归去落珠环。
满庭芳·葵花
作者：曹忱
朝代：清

山茗开笼，江鲥穿柳，好事都入熏风。昼长人静，蝴蝶梦魂中。枝上残花犹落，闲情看，葵萼成丛。春归去，朱明节近，吹锦到帘栊。阴浓。莺语处，开同芍药，烂若芙蓉。且追陪杖履，谈笑从容。拨取床头斗酒，拼一醉，亭上称翁。还堪羡，江郎有笔，挥洒尽如龙。
恭颂华侍读鹅湖先生崇祀乡贤祠
作者：曹思义
朝代：清

三吴盛文物，九龙汇群英。谁持风化原，表率垂仪型。先生策高足，乘运佐休明。清辞摅幽藻，谠论抒忠诚。上方频宠锡，文章被恩荣。惟忠实移孝，精纯贯天经。慈闱悲早逝，滴泪痛失声。敬事受天禄，只以供对庭。冬笋迸寒日，河鱼跃层冰。终身永孺慕，夔夔复蒸蒸。和乐翕诸弟，葡萄救凡氓。在地为河岳，在天为列星。清露不永日，芳兰无久馨。赫赫留遗光，直与囊哲争。音容虽已邈，笾豆从兹登。没世祭于社，顽懦庶以兴。
旧八景诗之悬崖大像
作者：曹思义
朝代：清

何年石破忽惊天，撒乎空空万仞前。跌坐不须城内食，妙香岂假烬中烟。层层头点生公石，曲曲波环大士莲。惭愧君亲恩未报，敢抛经济说神仙。
乌夜啼
作者：曹慎仪
朝代：清

夜阑玉篆香消。漏声遥。独自钩帘新月、上花梢。乡梦断。春灯暗。正无聊。闲叠红笺小字、赋樱桃。
乌夜啼
作者：曹慎仪
朝代：清

曲阑一抹斜晖。暮云微。又见柳梢晴影、燕双飞。梨乡院。寻芳勌。绣帘垂。生怕絮风花雨、送春归。
五彩结同心·紫丁香
作者：曹慎仪
朝代：清

艳夺辛夷，香偷甲煎，芳阴深护罗屏。独倚斜阳里，还堪爱、湘帘一桁同名。魏家春影归何处，终难似、露叶云英。须珍重、烟光细绾，莫教容易飘零。曾记东风薇省，也依稀浓丽，宜系金铃。雪晕冰肌，珠融粉泪，脂痕淡涴星星。香尘陌上看花倦，又取次、开遍闲庭。红窗畔、谁拈绶带，同心小结初成。
凤凰台上忆吹箫
作者：曹慎仪
朝代：清

落絮风微，湿花露重，暗香飞上钗头。正凉阴小步，眉月如钩。叶底听残杜宇，芳魂冷、好梦都休。销凝处，一春幽思，更甚三秋。还休。凄凉此后，便送得春归，离恨仍留。望连天烟草，懒倚危楼。莫问海棠开谢，零红泪、似我盈眸。空肠断，焉能并刀，剪尽新愁。
南乡子
作者：曹慎仪
朝代：清

虚幌嫩凉生。庭竹萧疏玉漏清。何处吹来深夜雨，声声。故向芭蕉叶上鸣。睡鸭袅烟轻。静掩屏山剔短檠。满耳砌蛩吟不住，更更。惊破秋窗梦怎成。
卜算子
作者：曹慎仪
朝代：清

微雨湿红蕉，台径飞香满。百丈游丝漾晓风，怎说春难绾。六曲小回栏，帘影花边捲。试问愁心几许长，宛宛垂杨短。
吴山青·听雨
作者：曹慎仪
朝代：清

雨丝丝。漏迟迟。帘幕低垂枕独支。闲吟听雨诗。响荷池。戛梧枝。香冷灯昏梦觉时。愁心只自知。
声声慢·闻雁
作者：曹慎仪
朝代：清

灯昏香烬。屏掩帘垂，霜风划地凄紧。冷落东篱，还是送秋将近。忽听数声哀雁，下虚窗、一行云影。似怨语，感离魂、过尽也无乡信。月浸寒塘烟暝。叹孤飞、断苇欲栖难温。水远天长，博得雪泥纤印。歧途更怜矰缴，望关山、偏多别恨。又几度，警愁暝、清泪独揾。
壶中天慢
作者：曹慎仪
朝代：清

碧窗似雾，正炉烟轻飏，屏山深闭。镇日闲庭春寂寂，过尽养花天气。挂柳残阳，滴蕉细雨，总是凄凉味。病怀萧索，锦笺书就慵寄。渐看花到将离，草成旧梦，忍把雕栏倚。香涴苔痕红泪湿，薄暮东风又起。有限韶华，无边愁绪，非复当时意。一杯婪尾，趁春归去犹未。
夜行船·送春
作者：曹慎仪
朝代：清

万绪千头谁与语。忆年时、旧销魂处。垂柳千丝，斜阳一抹，记相送天涯路。飞絮依然吹暮雨。更何堪、别情离绪。芳草连天，东风划地，只梦里随它去。
大酺·春晚
作者：曹慎仪
朝代：清

翠筱波微，银钩挂，暝色渐迷烟树。湘栏还倚遍，向绿阴芳砌，几回闲步。楼角疏星，柳梢淡月，暗记篆香新炷。被鹃魂唤起，剩蛛网飞红，燕泥零絮。又独检芸奁，展冰丝纸，赋春归句。栋花风信暮。望天外、极断峰回浦。漫赢得、青衫泪湿，玉笛声寒，凄凉谱出霖铃雨。怅小屏曲谢，浑不似、旧曾经处。更休问、愁何许。莺花短梦，都付阳关倦旅。销尽黯然离绪。
大酺·春晚
作者：曹慎仪
朝代：清
体裁：词

翠筱波微，银钩挂，暝色渐迷烟树。湘栏还倚遍，向绿阴芳砌，几回闲步。楼角疏星，柳梢淡月，暗记篆香新炷。被鹃魂唤起，剩蛛网飞红，燕泥零絮。又独检芸奁，展冰丝纸，赋春归句。楝花风信暮。望天外、极断峰回浦。漫赢得、青衫泪湿，玉笛声寒，凄凉谱出霖铃雨。怅小屏曲谢，浑不似、旧曾经处。更休问、愁何许。莺花短梦，都付阳关倦旅。销尽黯然离绪。
天香·牡丹
作者：曹慎仪
朝代：清

叶上新诗，吟残鹦鹉，惊回谢庭春困。漫拂冰纨，轻拈湘管，小白嫣红相映。缓移纤腕，闲写出、翠华春影。佩暖罗松，腻霞微晕，宿酲乍醒。低徊宝阑又凭。罥霓裳、绿云欲暝。玉润珠寒，偏萦粉奴香鬓。几许胭脂泪冷，算未解、东风后来讯。艳照金莲，宫袍眩锦。
小重山·春夜
作者：曹慎仪
朝代：清

门掩梨香小院幽。绿阴青欲滴，雨初收。云波微敛月光浮。心绪懒、独自莫登楼。好梦也难留。那堪思旧事，惹新愁。湘栏倚遍晚风柔。花露冷、春影上帘钩。
小阑干
作者：曹慎仪
朝代：清

疏窗小篆袅丝丝。风劲卷帘迟。淡日笼云，远山衔雪，又是岁寒时。闲吟索笑巡檐畔，幽趣有谁知。无限寒香，一番春信，先上早梅枝。
小阑干
作者：曹慎仪
朝代：清

病怀懒更理桐丝。斗室梦回迟。最是严寒，偏难将息，风雪小春时。日光弹指斜阳近，花外影先知。独坐虚窗，拥炉闲听，冻雀噪寒枝。
少年游·题杨柳岸晓风残月图
作者：曹慎仪
朝代：清

帆影横江，蝉声咽暮。秋色满长亭。无限离愁，樽前怕听，一曲按秦筝。凄凉今夜知何处，魂断酒初醒。两岸垂杨，半弯残月，又带晓风行。
庭院深深
作者：曹慎仪
朝代：清

淡月疏帘凉翠馆。一样凭栏，惆怅韶华，仿佛罗帏秋梦转。灯摇瘦影屏山掩。絮乱花飞春又晚。有尽东风，无限离肠断，蓦忆当时眉暗敛。泪痕点点冰绡染。
忆旧游
作者：曹慎仪
朝代：清

甚新愁黯黯，旧梦星星，芳序同销。整日帘栊静，任莺闲蝶老，过了花朝。撩人况是风雨，尽度别离宵。奈面借桃花，眉偷柳叶，容易春老。无聊。闲觅句，记刻遍西窗，画烛双条。底事春如梦，又絮念罗袖，香罥金翘。往事哪堪重省，清泪揾红绡。寄此意天涯，空怜信转人更遥。
念奴娇·暮秋即事
作者：曹慎仪
朝代：清

飘残疏雨，又秋光九十，匆匆过半。庭竹萧萧枫染绛，小院帘栊低捲。几点蛩声，数行鸿字，九畹芳兰绽。西风吹老，眼前秋色清浅。一派暮景苍然，当时宋玉，偏自多愁感。谁解秋深幽意好，别有赏心无限。况届题糕，一城风雨，蚂绿螫黄满。寒英频摘，短篱又泛金盏。
念奴娇·陶然亭秋望
作者：曹慎仪
朝代：清

雷声车走，访城南胜地，正逢佳日。瑟瑟凉飔天末起，几点鸿声嘹呖。曲径通幽，危亭孤耸，独向书窗立。萧然晚景，惟馀枫色凝赤。一带遥堞弯环，斜阳西下，暮霭晴峰碧。冷淡芦花明远水，飞起半天晴雪。雅称秋深，偏宜雨后，阶菊香轻袭。可堪凭眺，临风吹彻长笛。
念奴娇·题葬花图
作者：曹慎仪
朝代：清

困人天气，听声声杜宇，送春时节。自是彩云吹易散，早向枝头消歇。风雨无情，韶华似梦，草草过三月。残英难绾，柳丝多化香雪。堪叹瘦尽诗魂，绮窗病起，忍见春光别。断粉零朱飘泊感，独把花锄凄绝。香土埋愁，纱囊贮恨，和泪凝成血。此时幽怨，只伊鹦鹉能说。
惜分钗
作者：曹慎仪
朝代：清

伤离绪。断肠句。病里凄凉送秋去。懒巡檐。怕凭栏。灯移虚幌，月下重帘。恹。恹。愁似茧。眉如绾。难道今生终莫展。漏将残。泪空弹。梦随香断，心共灰寒。潸。潸。
扬州慢
作者：曹慎仪
朝代：清

露湿红妆，烟萦翠黛，东风尚逗春寒。正金猊香烬，懒倚碧阑干。又岑寂、经时小病，任秋千花外，整日长闲。更黄昏、细雨愔愔，蝶梦阑珊。琐窗人静，但营巢、燕子呢喃。□见说飘零，红丝曾系，谁报平安。赢得春来秋去，伤离别、憔悴芳颜。怕韶光易老，名花还带愁看。
探春
作者：曹慎仪
朝代：清

酒不浇愁，词难排闷，空把玉罍倾倒。炉篆销香，鹃声啼梦，又报绿窗清晓。菱镜懒窥影，只照我、忧多欢少。说甚紫陌韶华，独对闲庭静悄。春色终怜草草，叹柳未垂丝，心先萦绕。春至还愁，春归易近，风里落花如扫。尚有经年泪，和露湿、绿梢红杪。几曲回阑，犹记那番曾到。
摸鱼子
作者：曹慎仪
朝代：清

记仙源、梦中曾到，壶中别有幽境。深扃玉户无人迹，但见烟飘金鼎。谁管领。数十二城楼，万点秋霞影。尘空日冷。便披雾成裳，摘星为佩，飞上最高岭。几回省。碧海茫茫急景。白云争似高隐。洪崖又拍灵岩畔，闲语华胥乍醒。斜照暝。看紫凤凌风，吹出箫声紧。蓬山未迥。问悟彻空明，何时再證，鹤背度苍溟。
月上海棠·闻雁
作者：曹慎仪
朝代：清

曲屏香烬烟丝绝。听悲凉、雁去声呜咽。病里诗魂，更春归、落花时节。江南远、遥望云波万叠。唤回乡梦关情切。叹飘零、也似人离别。漫说传书，又还愁、一行吹灭。空凄断，残影虚窗冷月。
望湘人
作者：曹慎仪
朝代：清

渐墙阴坠翠，帘影蜚红，愁锁一庭香雾。斗草情闲，簸钱声杳。消得茶烟一缕。梦冷西楼，自从别后，几番听雨。但天涯、燕子来时，仿佛那时絮语。回忆离亭延伫。便鹧鸪啼遍，也难留住。怅云水迢遥，说甚玉鳞尺素。只今剩、有旧同游处。一抹湘兰深护。更谁伴、绣缕吟笺，寂寞小窗春暮。
极相思
作者：曹慎仪
朝代：清

韶华愁度年年。都付断肠笺。几时得共，玉枰金盏，月底花边。香冷屏空心更怯，最恓惶、病起灯前。一点柔魂，十分瘦影，知倩谁怜。
柳梢青
作者：曹慎仪
朝代：清

可奈东风。韶华吹老，节序频更。今夜花朝，来宵寒食，后日清明。哪堪细雨黄昏。正剪烛、西窗独听。冷湿花魂，惊残蝶梦，滴碎蕉声。
柳长春·题日暮倚修竹图
作者：曹慎仪
朝代：清

满径烟云，一天暝色。含愁独傍湖山立。也应有泪洒风前，湘江旧恨空陈迹。翠袖寒生，苔阴露湿。阑干几曲玲珑碧。疏枝倚遍总无言，此时心绪无人识。
武陵春·桃花
作者：曹慎仪
朝代：清

燕掠红襟修竹外，微雨湿秾华。细叶柔条映碧纱。帘额锁晴霞。莫逐流波飞絮去，漂泊又天涯。香梦还留伴杏花。春影夕阳斜。
水龙吟
作者：曹慎仪
朝代：清

空阶落叶萧萧，飞来满纸题红怨。前尘似梦，新愁若织，萦回在念。玉楮拈残，乌丝摺损，才收又展。掩无聊情绪，耽眠拥被，才思尽、江淹管。一缕水沉香浅。便病魔、料应经遍。天涯遥想，消闲也仗，药炉诗卷。独坐心情，孤吟滋味，秋心易倦。怅窗前，翠竹凝斑泪渍，尽离人染。
沁园春·秋夜病怀
作者：曹慎仪
朝代：清

炉篆烟微，瓶花香淡，寂寞绮栊。对秋檠一点，寒蛩四壁，纷然离绪，和梦匆匆。绣幕低垂，玉钩不挂，倦倚薰笼怯晚风。难消遣，任病颜憔悴，瘦影惺忪。楼头又过飞鸿。纵系帛、天涯信怎么逢。望万山霜木，自怜凋碧，满阶落叶，谁更题红。疏懒心情，凄凉怀抱，吟尽秋声恨未工。销魂处，见半弯残月，护上孤桐。
沁园春·草花
作者：曹慎仪
朝代：清

细绾银丝，巧裁玉剪，锦片成围。爱繁英烂漫，不愁漂泊，柔枝绰约，何用栽培。听雨春归，惜花人倦，惆怅芳菲点翠苔。无聊甚，倩飞蚨几许，买得重开。应教蝶怨蜂猜。恰宛似、梢头乍折来。向青铜镜里，绿鬟低坠，紫金钗□，素手轻排。香借兰膏，晕黏粉黛，漫整新妆晓梦回。相看遍、尽艳红娇白，独让燕台。
沁园春·阑干
作者：曹慎仪
朝代：清

掩映花间，隐约帘前，春痕数重。见桥横水榭，湘纹遥接，廊环幽径，亚字疏通。锦幔难遮，金铃无碍，一抹斜阳下绣栊。堪怜处、护绿阴宛转，香影玲珑。旧游怕觅芳踪。忆数遍、东风冷露中。正闲吟柳絮，玉纤轻拍，倦调鹦鹉，翠袖微笼。寂寞人归，依稀梦断，愁似回肠九曲同。空惆怅、剩年来别泪，相共凝红。
浣溪沙
作者：曹慎仪
朝代：清

料峭春寒透素绡。困人天气正无聊。小窗一缕篆烟消。出谷莺儿频唤梦，窥帘燕子又营巢。廉纤细雨近花朝。
浣溪沙·和韵
作者：曹慎仪
朝代：清

春到闲庭风信知。一帘细雨养花时。嫩寒纸帐梦回迟。柳线织来莺尚小，芹泥掠处燕初归。寻芳又近踏青期。
浣溪沙·题蝴蝶便面
作者：曹慎仪
朝代：清

堪爱南园春色妍。徘徊香径独留连。娇黄嫩绿戏翩跹。最是东风吹易老，谢家池馆更堪怜。缠绵幽梦落花天。
浣溪纱
作者：曹慎仪
朝代：清

杏半含红柳半烟。迟迟晓日压雕栏。梦回斗室篆香残。乍暖乍寒初永昼，忽阴忽霁困人天。东风料峭懒钩帘。
浪淘沙
作者：曹慎仪
朝代：清

帘影碧沉沉。静掩重门。华年逝水感瑶琴。任取尘丝添玉轸，嫞拭红巾。莫道不愁人。梦冷花魂。等闲又是一番春。最怕斜风吹细雨，偏易黄昏。
浪淘沙
作者：曹慎仪
朝代：清

斜日半庭阴。销尽春痕。昙花小劫付金轮。底事些儿蛛网在，犹恋香尘。又见药阑新。莫也销魂。浮生难据总如云。知否来年春再到，可似而今。
浪淘沙·寄外
作者：曹慎仪
朝代：清

往事怕思量。易断离肠。卷帘又见燕归梁。闻说岭梅春信早，谁寄江乡。愁系柳丝长。无意寻芳。琐窗整日懒添香。一任庭花开复落，风雨凄凉。
清平乐
作者：曹慎仪
朝代：清

几番风信。又是残春近。病起心情岑寂甚。赢得带围宽尽。日长倦理瑶徽。一帘烟雨霏霏。寄语春元如客，杜鹃莫更催归。
清平乐·送春
作者：曹慎仪
朝代：清

天涯离恨。春尽愁难尽。只有枝头莺语近。不管粉残香褪。一帘烟絮轻吹。销魂怕说春归。又见夕阳深院，东风点点花飞。
满江红·风筝
作者：曹慎仪
朝代：清

细筱纤成，倩谁把、春光巧结。正昼永、秋千人倦，寻芳初歇。万种闲愁吹不散，一生离绪牵难绝。愿天涯、有路莫飘零，香尘劫。蝴蝶梦，轻于叶。鸿雁影，看离别。斗韶华若许，清明时节。花落共嫌苔径雨，絮飞同爱云楼月。恍东风、吹坠小金铃，和枝折。
玉漏迟·咏灯
作者：曹慎仪
朝代：清

绿阴凉月暗。风帘欲下，纱笼初捲。病起支离，瘦影怕教重见。红豆珠光一点，系多少、春愁秋怨。思无限。香残漏尽，酒阑歌散。曾记旧日兰闺，正刻烛分题，尚嫌宵短。争似而今，只解照人肠断。况对疏窗冷雨，更独倚、熏篝挑倦。乡梦远。心绪落花零乱。
琐窗寒
作者：曹慎仪
朝代：清
体裁：词

细雨萦愁，长更怯梦，暗伤秋意。炉灰闲拨，消尽一痕心字。记当日、娇小兰闺，憨生那解悲凉味。怎韶华转瞬，凄凄变作，者般愁思。难寐。挑灯起。便玉管拈残，苦吟非易。纵写离情，怎写病容憔悴。想天涯、梦远书沉，几番盼断栏杆倚。看阶前、枫叶飘来，也化胭脂泪。
瑶华·芍药
作者：曹慎仪
朝代：清

尘消珠幄。风定晶帘，爱密阴低护。题红品绿，知几许、粉本当时闲谱。茶烟摇曳，又梦断、银屏深处。见亸鬟、半卸湘衣，倦倚碧纱春妩。铜瓶小影团圞，便一向金围，应念迟暮。含娇欲语，问怎似、参破绮情芳绪。离愁忏尽，化冉冉、彩云飞去。向琉璃、绣佛台前，冷沁玉盘香露。
留春令
作者：曹慎仪
朝代：清

竹馆香销，绿窗梦断，嫩寒如许。倦整鸾钗，闲调筝鸟，教尽新吟句。又恐韶华容易去，撩起春愁绪。无聊却被，半帘花雾，吹落丝丝雨。
菩萨蛮·题美人便面
作者：曹慎仪
朝代：清

晓烟湿翠花魂冷。藕丝衫薄春云影。小步下回廊。一枝纫露香。簪环宜碧玉，才称秋眉绿。记否绣罗屏，莺声唤梦醒。
蝶恋花·暮春
作者：曹慎仪
朝代：清

杜宇啼残春又暮。午梦初回，宝篆笼香雾。惟祝东君须少住。莫教容易催归去。一院飞花兼落絮。雨雨风风，断送春如许。倚遍阑干无意绪。满怀愁思和谁语。
谒金门·春夜
作者：曹慎仪
朝代：清

天乍暝。深掩重门人静。独对一灯青耿耿。香销莲漏永。梦被鹃声唤醒。斜坠玉钗慵整。料峭春寒花讯冷。窥帘残月影。
贺新凉·元夕
作者：曹慎仪
朝代：清

风暖传柑夕。望云楼、水晶帘捲，蟾光乍挹。妆点星桥春色好，万朵金莲堪摘。渐九陌、游人初集。箫管踏歌声远近，只含愁、独向花阴立。疏影淡，暗香袭。寻梅问柳无消息。忆当时、轻车宝马，灯红月碧。不似而今心绪懒，对景反成凄恻。枉赢得、鲛绡泪湿。火树银花还是旧，叹悲欢、离合人非昔。回首处，总陈迹。
贺新凉·和韵
作者：曹慎仪
朝代：清

燕子归来又。斗轻寒、廉纤细雨，清明时候。绿遍阶前芳草色，妆点韶华依旧。更消得、几回僝僽。绿暗红稀春渐老，恐凄凉、花也如人瘦。只愁系，万丝柳。琐窗一缕香消后。梦初醒、这番憔悴，非关病酒。别有伤心无限意，试问东风知否。怎吹去、眉间颦皱。记得当年弹指处，到而今、泪点盈衫袖。思往事，怕回首。
贺新凉·荷花
作者：曹慎仪
朝代：清

香泛横塘路。爱天然、风裳水佩，凌波仙步。看尽春英无数艳，争及一枝娇妩。蓦花底、星星凉露。绿意红情销不尽，仅飘零、秋怨同谁诉。被凉思，几回误。含颦欲语无人处。整风鬟、芙蓉镜里，湿云飞度。万缕愁丝牵不断，谁识芳心独苦。又兰桨、摇来烟渚。三十六陂开遍未，恰宜它、素手纤纤数。载明月，过前浦。
醉春风·送春
作者：曹慎仪
朝代：清

莫把辞春酒。春来浑未久。绿窗病起试罗衣，瘦。瘦。瘦。觅句阑边，簪香镜里，此情非旧。折尽长堤柳。往事休回首。雨丝风片送春归，又。又。又。芳草无边，春归何处，问花知否。
醉花阴
作者：曹慎仪
朝代：清

怕说寻芳消永昼。又是黄昏后。宝鸭懒添香，独检芸奁，往事思量否。满怀愁思浓于酒。泪早盈罗袖。灯烬梦无成，花影沉沉，帘幕东风透。
采桑子
作者：曹慎仪
朝代：清

绿窗春去诗怀懒，冰茧银钩。病里都休。只有茶铛药碗留。浮生百事浑如梦，欲遣闲愁。偏上心头。宛转回肠不自由。
采桑子
作者：曹慎仪
朝代：清

虚庭如水炉烟袅，月飏湘帘。露湿春衫。小立苔阶翠袖寒。花魂蝶梦牵愁思，尽属眉尖。欲展偏难。最是黄昏独倚阑。
金缕曲·题撷秋图，图写美人伫立，手拈红豆微睇，若有所思
作者：曹慎仪
朝代：清

小立颦蛾处。黯销魂、香奁记曲，红叶按谱。谩说樱桃春恨重，不道悲秋夏苦。似金谷、飘残玉树。怕共朱颜轻掷去，倚湘帘、懒更调鹦鹉。算总是，团圞误。凄凉好梦成虚度。忆当时、花前旧誓，疏星暗数。一点离愁吹不散，却被西风约住。欲寄向、天涯道阻。珍重同心牢绾结，待相逢、又恐情难诉。试看取、泪痕妩。
锦堂春
作者：曹慎仪
朝代：清

凤炬尚留残泪，鸭炉犹袅馀香。鸟声惊起江南梦，檐额透晴光。淡淡烟笼竹径，霏霏露湿花房。粉须闲数芳丛里，蝴蝶上钗梁。
青玉案
作者：曹慎仪
朝代：清

疏窗绿映梧桐树。怎约得、西风住。怕听依依蛩泣露。花栏独倚，粉须闲数。只觉芳时误。寒塘影暗飞鸿度。犹记当时送春路。一霎凄凉秋又暮。白云黄叶，翠帘朱户。总是牵愁处。
青衫湿
作者：曹慎仪
朝代：清

海棠枝上春欲暮。吹尽几番风。一年好景，花朝草草，寒食匆匆。困人天气，雨收苔径，云淡长空。流莺啼老，落红庭院，飞絮帘栊。
高阳台
作者：曹慎仪
朝代：清

露湿蔷薇，香萦芍药，依移艳挹春亭。蓦地飞来，罗襟粉坠星星。东风吹断江南梦，倩何人、轻唤愁醒。更难凭、草留旧迹，裙化它生。忆曾邻苑寻芳去，有彩衣幻影，画本题名。团扇低徊，谢庭知否重经。应怜雨暗烟枝冷，问何如、烛夜孤萤。嘱从今、珍重花房，莫再飘零。
高阳台
作者：曹慎仪
朝代：清

露片销红，烟丝飏碧，梨花庭院深深。怕捲朱帘，月痕移近芳阴。依然春尽长安陌，甚催归、枝上啼禽。恐难禁。瘦褪湘衣，病拥罗衾。无聊更自添愁绪，见兰釭微闪，莲漏遥沉。过尽飞鸿，鱼书还盼江浔。离怀浑似炉香冷，渐成灰、一片檀心。断魂吟，水阔天长，有梦难寻。
黄金缕·题梅边美人纨扇
作者：曹慎仪
朝代：清

小院梅梢开雪又。索笑闲吟，雅爱巡檐后。苔径疏疏香暗透。有人悄立黄昏后。淡月空濛云影逗。梦杳罗浮，料峭寒侵袖。春色年年还似旧。东风知否人怜瘦。
齐天乐
作者：曹慎仪
朝代：清

玲珑青琐春痕隐，红襟护香栖稳。纸帐寒生，银屏梦断，缭绕炉云微沁。疏灯碧晕。听铃语烟丛，鸦摇露影。寂寞帘栊，绿阴零乱晚风紧。花边玉栏倦凭，又朱销粉褪，草深苔润。点点凉星，纤纤新月，暗逗眉梢幽恨。华年自警。正病酒心嫞，咏兰才尽。晓镜尘丝，怕催双鬓损。
齐天乐
作者：曹慎仪
朝代：清

疏阴月上垂檐树，冷浸绿窗深处。小篆香萦，画屏烛冷，一片秋心难诉。流光暗数。忆缬翠簪红，柳桥莲浦。回首东风，岁华草草竟虚度。霜天更闻雁语，又残宵唤起，羁恨如许。阶叶凋黄，篱枝剪碧，怕说飘零秋去。凄凉别绪。叹春梦无痕，渺然难据。往事思量，似轻烟断雨。
揽镜词
作者：曹振镛
朝代：清

人怜渐憔悴，壮志犹轩举。揽镜忽愁生，心知口不语。
汉将军柏歌
作者：曹振镛
朝代：清

峨峨天封观，屹屹嵩阳宫。怒涛声沸沸，偃盖圆童童。拿云攫雨恣奇怪，老皮张展横晴空。大者根坚介于石，小者枝舞神如龙。独惜三株火其一，不然鼎足而峙天之中。当年树旁驻仙跸，千乘万骑群候从。登坛拜将宠锡秩，直欲使尔任所冲。岂知将军不好武，静含秀色森古容。回天转地自智勇，洗兵销甲何英雄。干耸十丈气郁郁，叶铺千叠光重重。惟名与器不可假，讵要人爵贪天功。嗟尔将军柏，何如大夫松。贞心共守壮貌古，劲节肯受头衔封。不惟其人惟其树，秦皇汉武将毋同。可怜骊山一炬成焦土，茂陵有客悲秋风。岱松已亡叹枯朽，此柏无恙犹青葱。我来为揖客，眺赏心神融。莫言将军何乃故，敢不封殖忘角弓。
贺陈若霖70寿联
作者：曹振镛
朝代：清
体裁：联

帝命汝作士，惟明克久；天锡公纯嘏，俾寿而康。
赠吴璥联
作者：曹振镛
朝代：清
体裁：联

白发盈簪，凡内外将相公卿，咸识三朝元老；黄河如带，遍东南儿童父老，共钦六管宣防。
过苏斋师寓斋感赋
作者：曹振镛
朝代：清

空庭寥落梦吟魂，每过潸然渍涕痕。昔侍门墙呼老友，今趋第宅对孤孙。可能点笔神光护，祇有遗书手泽存。石墨楼高回首望，尽教腹痛向黄昏。当年诗境是诗坛，多少人来剑铗弹。恩怨谁堪追侠烈，炎凉何意到儒酸。五千文字撑肠易，八百孤寒下泪难。苏米斋中悲寂寞，残编散帙孰重刊。
过苏斋师寓斋感赋·其一
作者：曹振镛
朝代：清

空庭寥落梦吟魂，每过潸然渍涕痕。昔侍门墙呼老友，今趋第宅对孤孙。可能点笔神光护，祇有遗书手泽存。石墨楼高回首望，尽教腹痛向黄昏。
过苏斋师寓斋感赋·其二
作者：曹振镛
朝代：清

当年诗境是诗坛，多少人来剑铗弹。恩怨谁堪追侠烈，炎凉何意到儒酸。五千文字撑肠易，八百孤寒下泪难。苏米斋中悲寂寞，残编散帙孰重刊。
游芝山即景
作者：曹敬
朝代：清

摩天鹄峙甚嶕峣，踏破芒鞋岭几条。树似惊虬翻洞口，石如奇鬼立岩腰。云封岭顶禅关隐，日丽平原眼界遥。六六峰回围玉笋，三三径辟种芭蕉。寻僧呼犬来谈佛，扫叶烹茶认作樵。忽见夕阳归鸟倦，衔烟独下过溪桥。
螺杯
作者：曹敬
朝代：清

螺纹旋转水潆洄，取入坳堂似覆杯。犀角同明陈斝爵，翠钿为饰配樽罍。斛中量出添新黛，掌上擎来酌旧醅。珠蚌玉珧罗海错，紫霞可许醉蓬莱。
赋得壮夫不为小技得为字
作者：曹敬
朝代：清

壮夫自有雄心在，小技区区怎肯为。高祖提将三尺剑，班超投去一毛锥。藩篱斥鴳真堪陋，篆刻雕虫不足奇。他日侯封伸大志，定应功业冠当时。
赋得荷净纳凉时得凉字
作者：曹敬
朝代：清

何地幽清可纳凉，幽清无过绿荷塘。微风拂袖秋先到，更有熏人一味香。荷花为壁水为乡，人坐其间不断香。屏却尘氛消却暑，无风也觉自生凉。
赋得荷净纳凉时得凉字·其一
作者：曹敬
朝代：清

何地幽清可纳凉，幽清无过绿荷塘。微风拂袖秋先到，更有熏人一味香。
赋得荷净纳凉时得凉字·其二
作者：曹敬
朝代：清

荷花为壁水为乡，人坐其间不断香。屏却尘氛消却暑，无风也觉自生凉。
张湾登车偶成
作者：曹文埴
朝代：清

南人爱舟畏乘马，匪惟畏马兼畏车。车轮触石声轣{车彖}，震耳奚啻晴雷驱。不如一叶任掀簸，银涛雪浪冲江湖。繄予北行四千里，今日舣棹登车初。平生经历所未惯，童仆蹙缩吾洒如。物情世态看烂熟，遭际随分足以娱。红尘茫茫陆亦海，风波欲作何地无。心空不涉分别想，九折之坂皆坦途。试观舴艋日随海鸥泛，薄笨亦驾吴牛趋。扣舷执靷各有适，燕歌越唱互答安有殊。
张湾登车偶成
作者：曹文埴
朝代：清
体裁：古风

南人爱舟畏乘马，匪惟畏马兼畏车。车轮触石声轣■，震耳奚啻晴雷驱。不如一叶任掀簸，银涛雪浪冲江湖。繄予北行四千里，今日舣棹登车初。平生经历所未惯，童仆蹙缩吾洒如。物情世态看烂熟，遭际随分足以娱。红尘茫茫陆亦海，风波欲作何地无。心空不涉分别想，九折之坂皆坦途。试观舴艋日随海鸥泛，薄笨亦驾吴牛趋。扣舷执靷各有适，燕歌越唱互答安有殊。
望麻姑山
作者：曹文埴
朝代：清

临池少习平原书，名山灵迹尊麻姑。关河迢递不可到，蔡经故宅知有无。今年西江奉使节，秋风一棹来仙都。芙蓉万萼插天表，骋睇已觉襟怀舒。傥令策杖踏烟月，快饮玉露餐云腴。一双尘足苦缠缚，咫尺仍复千里如。桥通三峡自矹硉，杉列七星犹盘纡。清音往往下鸾鹤，闻有云马驱风车。仙人讵必吝麟脯，俗子自欲沈泥涂。酒帘竞署麻姑字，一瓮空向街头沽。
观音岩
作者：曹文埴
朝代：清

神工不沿袭，生面开㟏岈。弹子矶已险，狡狯斯有加。巨石插江表，屹立凌云霞。幻作倒垂势，弥望何槎丫。蟠虬露首尾，渴虎张爪牙。寒光偶一闪，凛凛悬镆铘。猿猱所不及，半壁苍穹遮。古洞复谁凿，黯淡临江涯。冉冉蒸水气，幂轻烟斜。或恐匿魍魉，亦虑藏虺蛇。飞仙庶能度，风马云为车。如何峙层构，中有山僧家。仿佛普陀石，海上横孤槎。快游试新险，打桨乘短艖。飘忽到岩麓，曲磴通幽遐。洞口已昏黑，欲入空嗟呀。山僧解爱客，夹径燃烛花。天光漏一线，西向穿窗纱。楼阁半无地，支以枯木丫。有槛不敢倚，侧足双手叉。惊泷俯浩渺，石齿纷{齿虘}牙。盘涡与旋沫，咫尺千拗洼。蛟龙此窟宅，毋乃时攫拿。正容戒僮仆，下视声勿哗。须臾暮色起，津鼓闻三挝。篙师理轻楫，荡漾归平沙。隔江骋遥睇，波影殊清嘉。佛镫照明灭，几点盘神鸦。
观音岩
作者：曹文埴
朝代：清
体裁：古风

神工不沿袭，生面开㟏岈。弹子矶已险，狡狯斯有加。巨石插江表，屹立凌云霞。幻作倒垂势，弥望何槎桠。蟠虬露首尾，渴虎张爪牙。寒光偶一闪，凛凛悬镆铘。猿猱所不及，半壁苍穹遮。古洞复谁凿，黯淡临江涯。冉冉蒸水气，幂䍥轻烟斜。或恐匿魍魉，亦虑藏虺蛇。飞仙庶能度，风马云为车。如何峙层构，中有山僧家。仿佛普陀石，海上横孤槎。快游试新险，打桨乘短艖。飘忽到岩麓，曲磴通幽遐。洞口已昏黑，欲入空嗟呀。山僧解爱客，夹径燃烛花。天光漏一线，西向穿窗纱。楼阁半无地，支以枯木桠。有槛不敢倚，侧足双手叉。惊泷俯浩渺，石齿纷䶥牙。盘涡与旋沫，咫尺千拗洼。蛟龙此窟宅，毋乃时攫拿。正容戒僮仆，下视声勿哗。须臾暮色起，津鼓闻三挝。篙师理轻楫，荡漾归平沙。隔江骋遥睇，波影殊清嘉。佛镫照明灭，几点盘神鸦。
题讲梅兄躬耕养亲图
作者：曹文埴
朝代：清

讲梅山中仙，曾逐岫云出。云归人未归，望之心纡郁。邗沟足冶游，毋乃远亲膝。驾彼青骢驰，何如黄犊叱。吁嗟少年场，轻薄狎邪佚。竹西吹琼箫，蜀冈挟瑶瑟。座中歌舞欢，堂上甘旨缺。往往朱门家，不及五亩室。春雨飞绿亩，春风生翠微。密林匝浓阴，载及扶梨时。胼胝事耕作，筋力遑云疲。破晓荷锄去，薄暮驱牛归。归来未停足，沽酒佐晚炊。陶然得新酿，欢笑娱亲闱。老人问田事，告以春水肥。温颜顾之喜，一倾匏子卮。农人苦无田，未尽芟柞力。我独胡为者，有田耕不得。白日易驰西，红尘欲行北。强饰游子颜，仰慰两亲色。每闻布谷鸣，欹枕常恻恻。抱此一寸心，恨无千里翼。披图顾柳阴，连塍绿如织。搔首几踟蹰，还君三太息。
题讲梅兄躬耕养亲图·其一
作者：曹文埴
朝代：清

讲梅山中仙，曾逐岫云出。云归人未归，望之心纡郁。邗沟足冶游，毋乃远亲膝。驾彼青骢驰，何如黄犊叱。吁嗟少年场，轻薄狎邪佚。竹西吹琼箫，蜀冈挟瑶瑟。座中歌舞欢，堂上甘旨缺。往往朱门家，不及五亩室。
题讲梅兄躬耕养亲图·其三
作者：曹文埴
朝代：清

农人苦无田，未尽芟柞力。我独胡为者，有田耕不得。白日易驰西，红尘欲行北。强饰游子颜，仰慰两亲色。每闻布谷鸣，欹枕常恻恻。抱此一寸心，恨无千里翼。披图顾柳阴，连塍绿如织。搔首几踟蹰，还君三太息。
题讲梅兄躬耕养亲图·其二
作者：曹文埴
朝代：清

春雨飞绿亩，春风生翠微。密林匝浓阴，载及扶梨时。胼胝事耕作，筋力遑云疲。破晓荷锄去，薄暮驱牛归。归来未停足，沽酒佐晚炊。陶然得新酿，欢笑娱亲闱。老人问田事，告以春水肥。温颜顾之喜，一倾匏子卮。
题普陀寺壁用丁孝子鹤年韵
作者：曹文汉
朝代：清

洛伽古刹郁崔巍，极目东瀛水一杯。天外峰峦鳌赑？，云中金碧蜃楼台。灵山自有蛟龙护，法地那容虎豹来。底事海氛偏不靖，乘槎何处访蓬莱。独立盘陀思悄然，沧桑陵谷几推迁。君能负骨归千里，我亦伤心到隔年。龛赭潮回东极地，鲲鹏路接北溟天。同来此处传高士，遗墨纱笼句欲仙。
题普陀寺壁用丁孝子鹤年韵·其一
作者：曹文汉
朝代：清

洛伽古刹郁崔巍，极目东瀛水一杯。天外峰峦鳌赑？，云中金碧蜃楼台。灵山自有蛟龙护，法地那容虎豹来。底事海氛偏不靖，乘槎何处访蓬莱。
题普陀寺壁用丁孝子鹤年韵·其一
作者：曹文汉
朝代：清
体裁：七言律诗

洛伽古刹郁崔巍，极目东瀛水一杯。天外峰峦鳌赑𤼟，云中金碧蜃楼台。灵山自有蛟龙护，法地那容虎豹来。底事海氛偏不靖，乘槎何处访蓬莱。
题普陀寺壁用丁孝子鹤年韵·其二
作者：曹文汉
朝代：清

独立盘陀思悄然，沧桑陵谷几推迁。君能负骨归千里，我亦伤心到隔年。龛赭潮回东极地，鲲鹏路接北溟天。同来此处传高士，遗墨纱笼句欲仙。
同申仙居游安陵禅院赠月五上人
作者：曹昕
朝代：清

卫河回岸午钟沈，福地清幽试共寻。一径莓苔迎客净，四时花木掩关深。轻帆自幻风前影，逝水难留定后心。欲向已公参半偈，萧萧松际已潮音。
春日杂感
作者：曹昕
朝代：清

渴鸟啄冰冰尽开，飞飞争唤好春来。谁人为忆孤山鹤，独唳东风怨落梅。早暮惟闻鸟雀喧，小桃红蒂已衔残。庭前欲探春消息，二十四番风尽寒。
春日杂感·其一
作者：曹昕
朝代：清

渴鸟啄冰冰尽开，飞飞争唤好春来。谁人为忆孤山鹤，独唳东风怨落梅。
春日杂感·其二
作者：曹昕
朝代：清

早暮惟闻鸟雀喧，小桃红蒂已衔残。庭前欲探春消息，二十四番风尽寒。
久雨
作者：曹景
朝代：清

淫雨苦连绵，呼晴鸟寂然。疑云都锁树，长夜欲疑天。灯失宵燃燄，檐迷午爨烟。砌苔深寸许，寒溜滴逾鲜。
雨后
作者：曹景
朝代：清

久雨初晴众鸟欣。树头刷羽滴纷纷。湿云风送归何处，一阵飞鸦负夕曛。
挽张百熙联
作者：曹景星
朝代：清
体裁：联

为学界开幕元勋，垂教育上良规，惜未果税驾东游，举国哀思，同表感情沾雨化；负政府寄权硕望，且改革时毅力，恨遽而骑箕西去，九重震悼，应加特宠锡天恩。
临江仙·寒柳
作者：曹景芝
朝代：清

一别西风憔悴尽，江头系马无人。漫天飞絮冻烟昏。归鸦三四点，风雪认孤村。瘦损腰支非旧样，谁怜舞态温存。笛声哀怨不堪论。好留蛮样在，重斗小眉痕。
减兰 其一 和素姊双侬妆楼作
作者：曹景芝
朝代：清

疏帘低卷。每看妆台匀素面。怕记从前。旧事凄迷梦似烟。相思一盒。临别盈盈持赠物。玉手亲封。犹带脂痕与唾绒。
减兰 其二 和素姊双侬妆楼作
作者：曹景芝
朝代：清

凄凉庭院。落叶残红阶下满。壁上笼纱。细小簪花尘半遮。垂杨几树。记得寻常吟咏处。今日愁边，无限销魂忆翠钿。
减兰·和素姊双侬妆楼作
作者：曹景芝
朝代：清

疏帘低卷。每看妆台匀素面。怕记从前。旧事凄迷梦似烟。相思一盒。临别盈盈持赠物。玉手亲封。犹带脂痕与唾绒。凄凉庭院。落叶残红阶下满。壁上笼纱。细小簪花尘半遮。垂杨几树。记得寻常吟咏处。今日愁边，无限销魂忆翠钿。
凤凰台上忆吹箫·白莲，忆素姊同两弟作
作者：曹景芝
朝代：清

玉骨亭亭，香痕淡淡，朦胧月照湖边。有倩妆仙子，瘦影堪怜。含泪盈盈不语，空房里、凉露珠圆。更难解，个侬情绪，雪藕丝牵。凄然。飞琼已去，算冰雪聪明，早误婵娟。恨罡风吹散，命薄如烟。犹记花开姊妹，缠绵煞、心素频传。到今后，搴芳人至，不住心酸。
凤凰台上忆吹箫·题徐芍兰五月落梅图
作者：曹景芝
朝代：清

花径尘封，苔枝玉瘦，东风啼遍红鹃。有芳魂缥缈，来吊春妍。听彻江城细雨，心酸透、有泪无言。难留住、香消粉褪，薄命如烟。凄然。美人去远，便梦到罗浮，蝶也无缘。只萧条纸帐，依约当年。添尽相思一缕，凭栏处、处处生怜。还痴想，佩环来也，月下灯前。
十六字令·和二波轩韵
作者：曹景芝
朝代：清

愁。未到秋时心已秋。非关病，常自蹙眉头。
卜算子
作者：曹景芝
朝代：清

明月照纱窗，可似当时景。几度思量欲见君，没处寻君影。独坐更无聊，掩上菱花镜。只为思君不见君，添我恹恹病。
台城路·题吕箫史一凤秋夜读书图
作者：曹景芝
朝代：清

江南烽火连天炽，移家鹿门深处。落拓青衫，凄迷红泪，还读兰成词赋。萧萧乱舞。剩落叶西风，几株枯树。门掩黄昏，一灯挑尽冷吟苦。小窗闲坐抱膝，离骚披半帙，魂断如许。欧子秋声，白公长恨，并作今宵愁绪。零砧碎杵。更瑟瑟飞来，和成凄楚。掩卷伤心，又听山鬼语。
忆旧游·春日过素姊妆楼，见棠梨一树，触伤心为谱是解
作者：曹景芝
朝代：清

正琐窗寂静，绣阁凄凉。触景酸辛。和泪庭前立，便遗容如在，难替招魂。一纸相思写出，悄向玉炉焚。纵路隔幽明，寸心不断，离绪难论。思君。渺何处，惹多少新愁，挨到黄昏。未见伶俜影，剩棠梨一树，为写春痕。怅煞谢娘去后，没个惜花人。只独倚回栏，追思往日空怆神。
忆旧游·春草
作者：曹景芝
朝代：清

看香痕零乱，翠色轻遮。烟雾濛濛。六曲阑干侧，剩蘼芜一剪，软衬残红。蝴蝶翩翩飞过，犹自恋蒙茸。更绿满阶前，清清冷冷，恨煞西风。芳踪。渺何处，恁多少凄迷，寻到墙东。不见伶仃影，只苔纹几点，浅印弓弓。生怕个侬遗迹，又被土花封。正触景伤心，飞英似雪埋一重。
柳梢青·题竹林仕女图
作者：曹景芝
朝代：清

兰月如烟。夜深人静，凉露涓涓。一摺朱栏，几竿翠竹，倩影堪怜。盈盈小立风前。病新起、钗横髻偏。淡墨裙儿，褪红衫子，画里婵娟。
浣溪沙
作者：曹景芝
朝代：清

睡起惺忪强自支。几多愁绪没人知。欲寻残梦立斜晖。碧树雨馀莺乱语，绣帘风软燕低飞。雏晴天气养花时。
浣溪沙·清明
作者：曹景芝
朝代：清

静掩妆楼不踏青。断肠时节是清明。又听墙外卖饧声。杨柳有情常怨别，桃花命薄易飘零。依人燕子尚多情。
浣溪沙·题李静芳女史墨梅小影
作者：曹景芝
朝代：清

不用胭脂点染新。墨花落纸自生春。好凭毫素见精神。合共诗人留小影，拟来姑射是前身。超超风格两无伦。
浪淘沙
作者：曹景芝
朝代：清

深院锁葳蕤。六幅帘垂。金炉寒了兽烟微。今夜新霜鸳瓦重，须要添衣。心事总凄迷。恨缕愁丝。兰釭风闪一花低。除却梅花除却月，更有谁知。
浪淘沙·丙辰九月十四夜，同素姊、实甫、紫荃两弟联句
作者：曹景芝
朝代：清

灯火小红楼。未下帘钩。清风掠竹响飕飕。何处凭栏人擪笛，句起新愁。萧瑟况经秋。霜满枝头。年华奈与水同流。明月易残花易谢，何计能留。
浪淘沙·听雨怀素芝
作者：曹景芝
朝代：清

夜雨打疏寮。不住潇潇。一灯红瘦不禁挑。脉脉怀人愁独坐，坐又无聊。听尽漏迢迢。心字香消。相思人远梦都遥。何日西窗同剪烛，絮语深宵。
清平乐
作者：曹景芝
朝代：清

眼看春去。便自愁如许。窗外鹧鸪啼不住，日日风风雨雨。晓来梳洗都慵。怯寒下了帘栊。帘底落花如梦，有谁解惜残红。
清平乐·题琐窗明月图
作者：曹景芝
朝代：清

枣花帘捲。一片清光满。悄对姮娥肠欲断。只恨琐窗天远。自怜命薄如云。知心更有何人。辜负团圞明月，夜深无限销魂。
生查子
作者：曹景芝
朝代：清

独自背窗纱，听尽风和雨。新燕一双双，飞过楼头去。杨柳绿堆烟，帘幕无重数。不见捲帘人，添得伤心处。
绮罗香·梅魂
作者：曹景芝
朝代：清

院宇萧条，美人何处，肠断黄昏片月。谁吊芳妍，枝上数声啼鴃。依约似、亸袖来耶，悄地共、华灯明灭。影亭亭、小立苍苔，乍惊清露更凄绝。东风轻飏似许，寻偏阑干，只有半庭春雪。淡雾空濛，误却栖香胡蝶。但一缕、萦住湘云，扶不起、珊珊瘦骨。还只怕、玉笛吹残，乱愁千万叠。
苏幕遮·忆素芝姊
作者：曹景芝
朝代：清

为多情，双眉蹙。记得当时、有个人如玉。同倚小栏干一曲。对月联吟，还把新诗续。到而今，愁万斛，无限酸心、独背人前哭。不道清才多命薄。如此年华，撇我缘何速。
菩萨蛮
作者：曹景芝
朝代：清

东风摇曳金铃索。海棠小折猩红萼。帘外雨如丝。新寒燕子知。落梅庭院悄。又是黄昏了。无计遣春愁，熏香倚一篝。
菩萨蛮·秋夜用朱淑真韵
作者：曹景芝
朝代：清

纱窗几阵尖风冷。屏山扶上孤灯影。梦短觉宵长。金炉袅细香。凄凉人忆旧。病怯腰肢瘦。月印小阑干。雁声云外寒。
菩萨蛮·素姊去后怆然有感
作者：曹景芝
朝代：清

相逢又是匆匆别，留君无计心如结。未去泪痕多。去时将奈何。倚栏人已去，独自和愁语。料得小眉峰。也添愁一重。
虞美人·忆素芝，用纳兰韵
作者：曹景芝
朝代：清

罡风吹起名花散。寂寞怜长叹。者番惨别总无因。未识此生何处、再相亲。昨宵梦里何曾至。难寄相思字。些些往事费思量。且倚红栏独自、看斜阳。
虞美人·蟋蟀
作者：曹景芝
朝代：清

墙根篱下声凄切。冷露深宵咽。凄凉已是可怜秋。还要劳伊絮絮、诉离愁。深秋落叶深更雨。并作愁如许。便无离恨已销魂。试问愁人禁得、几黄昏。
蝶恋花
作者：曹景芝
朝代：清

谢了玉梅花一树。犹有馀香，悄向帘栊度。明月不谙离别苦。清光偏照飞英处。心上愁丝萦万缕。未觉春来，怎负春光去。窗外几声啼杜宇。惊残好梦浑无据。
采桑子
作者：曹景芝
朝代：清

落花春去黄梅又，乍暖还寒。乍暖还寒。此际教人将息难。忘忧何处寻萱草，倚遍阑干，拍遍阑干。心绪凄迷祗剩酸。
采桑子·月夜忆素芝、娄东，次元韵
作者：曹景芝
朝代：清

凌波立尽花阴月，窗掩文纱。衣捲轻纱。一树梧桐影又斜。姮娥可解侬心事，汝怕云遮。侬怕愁遮。只恨伊人在水涯。
金缕曲·芝姊周期有感
作者：曹景芝
朝代：清

一别经年矣。问黄泉、芳魂缥缈，与谁相倚。剪纸招来招未得，空对冷清清地。更觉得、埋愁无计。悔不当初休识面，到而今、少了伤心事。挥洒尽，两行泪。今宵我已拚憔悴。况又是、敲窗风雨，助人闷意。怎及软红尘里客，终日醉生梦死。浑莫解、相思滋味。若解相思多薄命，道君生、也受情痴累。知己感，一而已。
金缕曲·重九忆亡妹掌珠
作者：曹景芝
朝代：清

最是关心处，算年年、重阳时节，凄风苦雨。一自三秋分雁字，忍把茱萸重数。便剪纸、招魂来否。寂寞夜台尘土隔，问黄泉、可有悲凉句。参不破，幽明路。眼前事事添愁绪。况天边、几行征雁，雁声凄楚。触景伤情双泪落，不道此生难聚。更不道、梦魂无据。转眼红颜成白骨，冷清清、一片埋愁土。惟此恨，足千古。
金缕曲·题素姊遗稿，用秋水轩韵
作者：曹景芝
朝代：清

检点残书卷，想从前、琐窗吟句，闲情自遣。仿宋摹唐凄艳绝，字字泪珠红泫。便做尽、春蚕丝茧。犹记妆前曾问字，到而今、终悔因缘浅。心上恨，几时展。开函一纸聪明显。认玲珑，簪花妙格，寿萱书扁。不道残年多变幻，转瞬浮云苍犬。算薄命、诗人不免。剩有零星珠玉在，付梓人、拼把春衫典。诗细校，夜灯剪。
风蝶令·疏雨酿愁，孤灯吊影，以写幽。
作者：曹景芝
朝代：清

风雨敲帘响，黄昏倚枕听。一番淅沥一番停。不道秋声似此、太零星。弄瞑灯如豆，浇愁酒欠灵。吟虫况复近纱棂。搅得今宵玉漏、也无凭。
高阳台·秋窗风雨图
作者：曹景芝
朝代：清

切切凄凄，萧萧瑟瑟，听来都是酸辛。一种无聊，能消几个黄昏。梧桐洒泪芭蕉响，卷芳心、百结难分。且挑灯，起作秋诗，独抱吟身。那能忘却当时景，记连床絮语，忒煞温存。好梦难留，休言影事前尘。伊凉吟罢离骚曲，倚屏山、只哭灵均。冷清清，默坐思量，尽够销魂。
高阳台·芝姊去后，忽忽不乐，谱此寄之。
作者：曹景芝
朝代：清

小阁灯明，琐窗人去，眼前事事凄清。曾记前宵，联床细诉离情。那堪吟到伤心句。泪模糊、惨绝临行。料如今，冷雨酸风，两地愁生。沉沉玉漏更深矣，听凄声何处，云雁哀鸣。欲讳情痴，人前强忍啼声。明知憔悴原同调，转愁伊、比我飘零。劝知心，努力加餐，好记丁宁。
鹧鸪天·题莘溪凌荫周萍游词
作者：曹景芝
朝代：清

银鸭炉熏心字焦。瘦吟烛底苦无聊。怕翻乐府凄凉曲，念到家山泪暗抛。身世感，等萍飘，萧萧几叶响芭蕉。今宵秋雨纱窗里，梦断松陵十四桥。
齐天乐·蝉
作者：曹景芝
朝代：清

庭梧摇曳栖难稳，高吟乍闻林杪。咽露身轻，受风翅薄，唱出凄声多少。新愁未了。想叶底轻翻，暗惊秋早。一碧无情，哀音断续正清晓。琐窗人梦唤醒，吟魂飞不定，添我幽抱。秦树斜阳，齐宫旧事，几许伊凉谁道。空成赋稿。只嘒嘒传来，危枝苦调。镜里相看，鬓丝愁更老。
过太公堂山麓
作者：曹曾衍
朝代：清
体裁：七言律诗

衰草丛丛衬马蹄，崎岖一径接寒溪。秋从黄叶声中老，天向浮云尽处低。野水波明闲浴鹭，荒村日午静闻鸡。行人指点非熊庙，红树苍山乌鸟啼。
过太公堂山麓
作者：曹曾衍
朝代：清

衰草丛丛衬马蹄，崎岖一径接寒溪。秋从黄叶声中老，天向浮云尽处低。野水波明闲浴鹭，荒村日午静闻鸡。行人指点非熊庙，红树苍山乌鸣啼。
杂咏
作者：曹本荣
朝代：清

卢橘新传罢汉中，尚衣闻道减花绒。诸州节使休蠲助，圣主清心在合宫。
十月家书当至不至
作者：曹柱林
朝代：清

客馆初寒画卷帘，阶前又报荚新添。年光转眼三秋尽，岁事关心两地兼。仕路风波艰共济，嫁衣针线倦仍拈。江云漠漠频吟望，为问双鱼底处潜。
春日感怀
作者：曹柱林
朝代：清

无限春愁积，凭楼景象赊。轻风憨柳絮，微雨醉桃花。樵语晨先动，炊烟午未斜。可堪新燕子，还向野人家。
月下感怀即贺讷甫弟初第
作者：曹柱林
朝代：清

潇洒襟期迥出尘，主璋特达岂无因。骅骝已见鞭先著，风雨应惊笔有神。数载青灯同砚席，一朝朱鬣跃云津。何堪桂领婵娟月，兼照寒窗失意人。
读虞永兴夫子庙堂碑有感
作者：曹树德
朝代：清

右军工书穷神化，嫡派相承虞永兴。内含刚健外婀娜，天然墨妙超人群。把玩再三不忍释，置之座隅忘朝昏。如与有道相接对，顿教方寸澹俗氛。书法至唐乃大盛，欧褚颜柳世所敬。率更猛将挽强弓，深入时或摧其锋。河南绰约如美女，薄媚不任罗绮丛。平原雄杰迈千古，字以人重谁敢攻。诚悬清劲亦可喜，人谓结体同鲁公。行间究少飘逸气，魏晋风流已扫地。惟有秘监擅众长，有如君子善藏器。但论行草亦偏工，暮年所得更深邃。兰亭茧纸空复空，即此已可追其踪。晚近俗书体尤弱，妩媚祇成俳优风。临摹虽工神气失，枯枝断梗将无同。书法与世相流转，识者观此忧忡忡。
题黄鹤楼
作者：曹树鋐
朝代：清
体裁：联

楼建鹤应来，留将胜迹，依旧对芳草晴川，不负崔颢题诗，偏使旷世逸才齐搁笔；宦游人已倦，撇却虚名，倏经过桑田沧海，宛如陶潜归里，恰逢落梅时节又凭栏。
和朱耐庵谒文正公墓原韵
作者：曹棠
朝代：清
体裁：七言律诗

海阳日落唱骊歌，感激箴规别绪多。未得书传江上雁，先邀酒载墓前驼。愁看松柏青山荫，幸绘须眉紫阁皤。衣钵真传开相业，定将生教讫滹沱。
余澄夫广文招同宋于廷蒋澹怀集饮偕游缪氏水西园即事
作者：曹楙坚
朝代：清

贫贱百无取，乃知欢我真。名场谁健者，交谊见斯人。祗可菊相对，莫辞酒数巡。莛莼休更卜，蕉萃楚灵均。蒋宋名奇抱，平生诗最工。风尘吾辈少，杯酌此时同。旧垒无栖燕，寥天有去鸿。吴江话归棹，枫叶舞霜红。名园一徙倚，暂此惬幽襟。鹤响不知处，林亭秋已深。苍凉千里目，栽种十年心。好订探梅约，白云应可寻。
余澄夫广文招同宋于廷蒋澹怀集饮偕游缪氏水西园即事·其一
作者：曹楙坚
朝代：清

贫贱百无取，乃知欢我真。名场谁健者，交谊见斯人。祗可菊相对，莫辞酒数巡。莛莼休更卜，蕉萃楚灵均。
余澄夫广文招同宋于廷蒋澹怀集饮偕游缪氏水西园即事·其三
作者：曹楙坚
朝代：清

名园一徙倚，暂此惬幽襟。鹤响不知处，林亭秋已深。苍凉千里目，栽种十年心。好订探梅约，白云应可寻。
余澄夫广文招同宋于廷蒋澹怀集饮偕游缪氏水西园即事·其二
作者：曹楙坚
朝代：清

蒋宋名奇抱，平生诗最工。风尘吾辈少，杯酌此时同。旧垒无栖燕，寥天有去鸿。吴江话归棹，枫叶舞霜红。
天生桥
作者：曹楙坚
朝代：清

西出龙尾关，长风起林壑。纡回俯平冈，直上削灵崿。天低众峰偪，涂危寸步却。元气斡混茫，层阴互包络。石梁跨飞虹，何年五丁凿。奔雷走怒泷，匹练洒晴瀑。箐荒窜鼪鼯，砦密斗枝格。夕烟生孤墟，寒翠湿双屩。揽辔蹑崔嵬，白云高不落。
清节堂联
作者：曹楙坚
朝代：清
体裁：联

任恤重周官，集一方秉穗余资，门题行义；帡幪同夏屋，完几辈冰霜苦节，台筑怀清。
短歌
作者：曹楙坚
朝代：清

有酒不饮史不读，二十男儿长刺促。雌剑化去雄剑愁，箜篌一声神妪哭。黄者地，青者天，火云烧日桃花然。鸦啼碧烟作人语，梧宫秋苑三千年。旋风吹釭杀蛾茧，吴刀绞肠雪丝软。雕陵不少秃尾鹊，洛下空题黄耳犬。去年有家归不得，打门索逋作士色。今年欲归归无家，翠烛冷照棠梨花。
罗池谒柳柳州祠
作者：曹楙坚
朝代：清

苍垠划穷荒，奔流恣潏淈。八龙蜿蜒来，遗蜕作山骨。画戟俨清森，云车睹恍惚。夙秉兰玉姿，谈笑朝天阙。朝披鹤头书，夕佩鱼须笏。置身九霄间，一堕烟瘴窟。失路各赍咨，对面判秦越。插州虽未迁，高谊不可没。秋江见鰅鳙，蛮雨啼深掘。健笔括混茫，真宰怒剞劂。衣冠渺一丘，文字开百粤。蕉荔罗芬芬，尘容怍修谒。颓垣读古铭，蔓草仆残碣。黄鹤去不还，丛祠掩萝月。
阙题·其一
作者：曹楙坚
朝代：清
体裁：五言律诗

四十二人会，江亭修禊时。不期今握手，始得读君诗。仙骨自然好，古情良足悲。琼楼最高处，试把铁箫吹。
阙题·其二
作者：曹楙坚
朝代：清
体裁：五言律诗

春草凄以碧，春花无限红。一江归梦里，双鬓客愁中。近辈文章少，吾曹身世同。蓬山应可到，且莫去匆匆。
霁虹桥
作者：曹楙坚
朝代：清

阴崖插层穹，苍寒扑人面。壁立阻岖嵚，磴回行撇旋。鸟啼不知处，猱影时一见。丛深竹翠交，峡逼藤梢罥。洑流瞰兰沧，奔涛洒晴霰。危梁穿铁縆，嵌空挂匹练。俯视惕屏营，仰瞩骇冥眴。夕阳开林光，前峰堕云片。祠宇耸岧峣，清风缅羽扇。长怀沪水勋，欲采溪毛荐。理策骛征途，耽幽寄遐眄。
魏熨斗歌
作者：曹楙坚
朝代：清

有盖有底尺可量，穿以插柄柄较长。熨人之首像饕餮，造自太和中尚方。鸭炉东阁喷香热，细腰手熨芙蓉结。长门月落斗阑干，金仙泣露铜槃折。带火零星话劫灰，西陵歌吹总堪哀。洛神去后李娥活，谁掘芳林土一堆。裁缝密密申鸳绮，珠襦玉柙重泉底。君王自爱辟寒金，坏色罗裙吹不起。匏庐好古耽风雅，月华麟首亲摹写。款识真同雁足镫，题诗合用香姜瓦。绣涩苔花跗自圆，销沈又过一千年。摩挲熨斗同威斗，一笑麻姑沧海边。
黔山杂吟
作者：曹楙坚
朝代：清

南出蛾螂塘，记险从此始。山脉悉联络，形若臂使指。又如骏马足，一逸不能止。峭根拔地生，危峰倚天起。光含朝暾红，气积暮烟紫。云开壁面削，雨过翠骨洗。行人望不见，下马秋色里。行行大山凹，复至大山丫。众岭郁蜿蜒，深谷含嵯岈。顽石踞豺虎，攫人森齿牙。马行穿细雾，鸟归带残霞。岩树夏生果，涧卉秋垂葩。村舍急云碓，溪田翻水车。旷然清风来，吹我乌帽斜。落日满墟里，徘徊数人家。阴崖不可状，作意露奇熊。回峰互相抱，环巘遥作对。初排雁行斜，忽作蠲飞退。枯松偃鳞甲，怪石罗细碎。仰见双鸟过，上有片云碍。凿幽始前人，寻险自我辈。一径绕羊肠，夕阳在牛背。
黔山杂吟·其一
作者：曹楙坚
朝代：清

南出蛾螂塘，记险从此始。山脉悉联络，形若臂使指。又如骏马足，一逸不能止。峭根拔地生，危峰倚天起。光含朝暾红，气积暮烟紫。云开壁面削，雨过翠骨洗。行人望不见，下马秋色里。
黔山杂吟·其三
作者：曹楙坚
朝代：清

阴崖不可状，作意露奇熊。回峰互相抱，环巘遥作对。初排雁行斜，忽作蠲飞退。枯松偃鳞甲，怪石罗细碎。仰见双鸟过，上有片云碍。凿幽始前人，寻险自我辈。一径绕羊肠，夕阳在牛背。
黔山杂吟·其二
作者：曹楙坚
朝代：清

行行大山凹，复至大山丫。众岭郁蜿蜒，深谷含嵯岈。顽石踞豺虎，攫人森齿牙。马行穿细雾，鸟归带残霞。岩树夏生果，涧卉秋垂葩。村舍急云碓，溪田翻水车。旷然清风来，吹我乌帽斜。落日满墟里，徘徊数人家。
恭读理斋常太翁老先生殉节录
作者：曹殿魁
朝代：清

谩言明哲保生全，凡圣分途岂泛然。肘腋难防身外变，肝肠不改性中天。夕阳一片悲辽鹤，夜月三更泣蜀鹃。十六年来题旧恨，几行清泪笔头传。烈烈孤忠志不违，挥刀斩逆逐霞飞。一朝昔岭甘殉节，万古花溪沐圣辉。崇庆恨无瞻德范，西充悲弗睹神威。英灵夜夜陪星斗，不让当年温序徽。
恭读理斋常太翁老先生殉节录·其一
作者：曹殿魁
朝代：清

谩言明哲保生全，凡圣分途岂泛然。肘腋难防身外变，肝肠不改性中天。夕阳一片悲辽鹤，夜月三更泣蜀鹃。十六年来题旧恨，几行清泪笔头传。
恭读理斋常太翁老先生殉节录·其二
作者：曹殿魁
朝代：清

烈烈孤忠志不违，挥刀斩逆逐霞飞。一朝昔岭甘殉节，万古花溪沐圣辉。崇庆恨无瞻德范，西充悲弗睹神威。英灵夜夜陪星斗，不让当年温序徽。
乙卯夏四月，将之都，留别巧卿词史二首
作者：曹毓英
朝代：清

不胜情处若无情，姿态虽妍骨不轻。每向灯前吟好句，屡从弦外听新声。浮沈薄宦卿怜我，摆脱红尘我望卿。北地苦无风月好，闷来惟取浊醪倾。兹行总莫定归期，欲去回头意已痴。可有衷言持作佩，那堪别绪乱于丝。良缘未订三生约，青盼难酬一夕知。他日燕都逢郡友，幸贻尺素慰遥思。
乙卯夏四月，将之都，留别巧卿词史二首·其一
作者：曹毓英
朝代：清

不胜情处若无情，姿态虽妍骨不轻。每向灯前吟好句，屡从弦外听新声。浮沈薄宦卿怜我，摆脱红尘我望卿。北地苦无风月好，闷来惟取浊醪倾。
乙卯夏四月，将之都，留别巧卿词史二首·其二
作者：曹毓英
朝代：清

兹行总莫定归期，欲去回头意已痴。可有衷言持作佩，那堪别绪乱于丝。良缘未订三生约，青盼难酬一夕知。他日燕都逢郡友，幸贻尺素慰遥思。
鸿雪轩联
作者：曹汲珊
朝代：清
体裁：联

客已倦游，偶然小住湖山，便欲乘风归去；人生如寄，留得当前指爪，不妨踏雪寻来。
室联
作者：曹泰
朝代：清
体裁：联

我辈耐十年寒，供斯民暖席；朝廷具一副泪，闻天下笑声。
秋日之郡舟行即事
作者：曹洪梁
朝代：清

小艇乘潮发，行来傍野塘。岸移杨柳影，风送稻花香。轻橹分秋水，孤帆扇夕阳。人家烟树外，此景最苍茫。
点绛唇·春暮
作者：曹济
朝代：清

细雨微风，杜鹃飞过花残了。萋萋芳草，春色如今老。绿树溪头，独把轻舟棹。青山杳，波痕淼淼，流去春多少。
宜兴道中
作者：曹源郁
朝代：清

欲放江阴棹，翻成罨画游。峭帆冲暮雨，孤艇送春流。竹树烟中乱，楼台水际浮。鹤沙桥下路，帘底故句留。
东园产芝秋暑未能往观先成一律柬二兄
作者：曹源郊
朝代：清

步屟山岩日夕宣，精神相感产神芝。种分仙圃三枝秀，气合灵机五色奇。石上盘根云作护，溪边映彩玉为姿。明朝拟约来相访，可许琼浆啜一匙。
一丛花·三饮济武寓中
作者：曹溶
朝代：清
体裁：词

午阴招去踏芳堤，记得宋时溪。层冰舞作蛟龙势，恨难上、千仞霞梯。深坐解愁，金缸乍烬，春在画帘西。红牙拍遍正如泥，蕉叶又编题。山光钲鼓沉埋后，有狂客、方许幽栖。还怕分襟，多将松竹，付与杜鹃啼。
一丛花·再饮唐济武寓中
作者：曹溶
朝代：清
体裁：词

蕊珠簪笔旧名都，深意托征途。移床直据芙蓉顶，敕银鹿、休扰松鼯。埋雪小亭，团圞琴趣，此乐世间无。闲来说饼胜新酥，红友映冰壶。排忧劝我须沉醉，听城上、三度啼乌。无分珥貂，嵇公懒也，归倩好山扶。
一络索·行中僧将卖药赋此坚之
作者：曹溶
朝代：清
体裁：词

焦团坐破添云甑，佛多长命。白堤游女十分娇，偏唤出、韩康姓。一派冷香诗径，淹留无定。直饶手挽上池来，怕未识、英雄病。
一萼红
作者：曹溶
朝代：清
体裁：词

漫空柳絮。似断云独鹤，飘泊难遇。写怨尘途，绾带题襟，蒲觞预约相聚。清波远照三湘影，不肯放、屈平醒去。泛中流、静夜弹棋，落子忽惊松雨。盛事莫嫌无据。藉右军笔阵，亲记游处。属玉桥边，潮信初生，可著龙舟飞翥。尊前一半苍颜叟，喜济胜、尚骄童孺。遣紫骝、重觅妖姬，谱我荐春新句。
一萼红·忆辛卯岁湖上五日事
作者：曹溶
朝代：清
体裁：词

变柔花，向朱栏借得，春影最玲珑。粟玉纤环，泥金双带，娇小浑不胜风。樱桃试、菖蒲碧酝，知有意、分我醉颜红。粉汗生凉，绣巾香蹙，人在楼中。身本三生杜牧，赋鸳鸯遗恨，绿叶茸茸。锦艒星移，雕轮雨散，听彻清昼疏钟。纵留取、同心旧约，对湖光、空画两眉峰。况是黄梅天气，冷到薰笼。
万年欢·同杨香山周雨文夜坐
作者：曹溶
朝代：清
体裁：词

病渴词人，水云乡系篷，微点鸿雪。屈指星桥将近，故园梅发。邻肆纯灰百瓮，颠倒把、酒肠枯绝。飘零际、握手荆高，悲歌多见丰骨。瑶音宋宫遽歇。似萧关祖帐，哀管催别。离却青毡，无复王郎家物。叵耐缣缃债满，榜座右、吾将为袜。乘闲好，拨遣浮沤，一蓑篱外耕月。
万年欢·同济武香岩雨文星期雪中小饮是夕沈生度曲程生鼓琴
作者：曹溶
朝代：清
体裁：词

兆应丰年，下重帷沈郎，腰瘦歌雪。互祝羌池，倦羽鹿车停发。袅袅睛丝不断，被落雁、数声弹绝。浮尘隘、通计彭殇，平原高冢留骨。邹枚赋心已歇。奈时当缟纻，何以为别。肮脏须存，穷岂挫人之物。聊屈匡扶巨手，刻画到、陈隋妖袜。灯前只、满汎兰觞，麝煤庭下薰月。
万年欢·和济武感怀
作者：曹溶
朝代：清
体裁：词

路扫行踪，白漫漫万家，炊冷啼雪。颇似哀猿，巴水昼长声发。布帽桥头策蹇，正逼出、诗情酸绝。折花罢、几度淩竞，滑稽应笑波骨。片铙有时定歇。只苍生况瘁，焉敢言别。冷炙侯门，方悟错解齐物。燄燄名场利薮，或不免、口中含袜。何如且、孤啸绳床，野鸥同卧黄月。
万年欢·唐济武太史过访耕石斋小寓次史邦卿旧韵
作者：曹溶
朝代：清
体裁：词

药驾萧寒，鹤巢空、俊人来共烹雪。蜡就东山双屐，顿教毫发。世界苍茫未辨，觉此地、亭举清绝。銮坡邈、楚调争弹，好官偏恼狂骨。军城暮笳渐歇。算青回陌上，芳草难别。惜取风流，卿相恐是废物。重约秦楼酩酊，想像里、莲花承袜。漏声促、柳巷旋车，夜深谁饯瑶月。
万年欢·济武同诸子过周雨文山房
作者：曹溶
朝代：清
体裁：词

小径平分，驾高轩、碾破袁安深雪。何意催将春到，柳丝争发。户外雕戈拄眼，且静对、瑶琴声绝。黄金去、意冷封侯，荷锄来斸山骨。酸心壮游已歇。待天涯息战，弹剑留别。休学湘累，桂醑毕竟神物。人澹修筠欲舞，莫便是、淩波仙袜。今宵纵、冻影遮窗，不妨峰顶寻月。
万年欢·济武命饮白鹿泉亭再叠前韵
作者：曹溶
朝代：清
体裁：词

玉局无尘，又邀宾十洲，分赋甜雪。吴练天门，曾睹布帆南发。襆被澄湖上下，信只有、三冬奇绝。寒威紧、勒住花期，此番疑锻柔骨。槌床放歌未歇。羡盘空硬句，风调全别。除却相如，余子碌碌常物。犹怪毫成五彩，不肯赋、鸦头香袜。他年记、瑞石流光，草堂人倚斜月。
万年欢·济武席上闻歌
作者：曹溶
朝代：清
体裁：词

午漏阴阴，许忘机翠禽，屏罅衔雪。太息年光逝水，客装难发。忙过幽亭痛饮，放诞使、俗流惊绝。嬉游惯、秉烛弹棋，尘埃谁识清骨。朝簪唱鸡又歇。况林间伴侣，长聚休别。残蜡无多，堤上渐有春物。重奏沉香乐府，不忍问、杨妃遗袜。从今去、镂管难停，白家全要烟月。
万年欢·答于畏之
作者：曹溶
朝代：清
体裁：词

变态难穷，炫游人、碧翁能造炎雪。况值悲凉节候，壮怀宜发。箧里枫天似镜，叹一线、图书遥绝。金鞭亸、紫陌轻裘，少年多恨无骨。唾壶声残且歇。论高阳栗里，英气无别。厝火乾坤，旧是痛哭中物。招向家山隐处，赤脚踏、层冰无袜。遨游快、摆落纤尘，珊瑚枝上撑月。
万年欢·答星期
作者：曹溶
朝代：清
体裁：词

懒上燕台，续吴吟锦囊，刚贮凉雪。极目沙场，征马控弦齐发。更送清砧一片，带晚景、乱鸦飞绝。香篝小、花梦床寒，山中贪鋉愁骨。欢娱半生竟歇。错红楼泪洒，和美人别。欲浣萧骚，杯外总是馀物。珍重填词丽掌，定载得、如钩轻袜。相逢再、料理浮家，隔江吹起虹月。
万年欢·答曾青藜兼留别雨文诸子
作者：曹溶
朝代：清
体裁：词

百斛明珠，遍江南几家，能绘空雪。逆旅逢君，意气买舟同发。见许柔情旖旎，笑铁板、髯苏粗绝。小红倚、白石吹箫，西湖堪换枯骨。青萍电光怨歇。卷高台酒幔，如与春别。调弄英雄，不过旦暮间物。起赋临风弱絮，仿佛见、江妃绡袜。幽人事、虾菜犹存，曰归分赋吴月。
上建溪诸滩
作者：曹溶
朝代：清
体裁：古风

粤马未全归，八闽俨南塞。崩洪方疾趋，巨石摚而碍。万石为一滩，起伏互禅代。疑从太始来，屏山触浪碎。忽散等飘凫，虚际浴微黛。纵逸不可羁，参伍写其态。虽有百斛舟，摧刚力相戴。喷空千丈雪，束之拳曲内。水德本善柔，一怒莫能耐。汹汹浩有声，足以激顽愦。长年工审势，奋气与之对。侧戛风雷魂，逆摩蛟螭背。瞬目争纤毫，既进骇复退。艰涩愧利涉，功半事乃倍。未觉异登车，樯橹皆历块。宁无居处安，盘错我所爱。百鍊终不辞，出险荷天赉。
下建溪诸滩
作者：曹溶
朝代：清
体裁：古风

辞家违素心，薄质困戎辂。水宿以图安，涉险岂复怖。挂席繇浦阳，连旬溯风雾。割岭置洪潭，居卑向谁诉。剑戟起搏人，犀利不可忤。偃者类牛马，掉尾饮而顾。茹波随泻之，喷沬鼓馀怒。吹舟捷若浮，长风那足慕。翕忽遘盘涡，巨嵼踬前路。捩柂屡折旋，簸舞慎所措。爰悟乘势巧，趋避都有故。愿策阳侯勋，缩地使相附。将无邱与陵，吴楚特朝暮。惜哉南服殊，千里局庭阼。仆本振奇子，择友及鸥鹭。佳游慰目前，一笑失沉痼。
东风第一枝·园中摘茄
作者：曹溶
朝代：清
体裁：词

老子年来，犁锄手把，满襟浑是风雨。帐前不动金戈，谩夸雁门险处。平沙冷淡，幸留得、斜阳同住。为菜羹、梦想江乡，倦听数声砧杵。
看席上、紫毬青乳。知过了、五原野暑。华筵空说羊羔，腐儒自须伴侣。掀髯一饱，试检点、荒宫禾黍。渐月移、楼掩虫丝，莫问好秋谁主。
东风第一枝·园中摘茄
作者：曹溶
朝代：清
体裁：词

老子年来，犁锄手把，满襟浑是风雨。帐前不动金戈，谩誇雁门险处。平沙冷淡，幸留得、斜阳同住。为菜羹、梦想江乡，倦听数声砧杵。看席上、紫毬青乳。知过了、五原野暑。华筵空说羊羔，腐儒自须伴侣。掀髯一饱，试检点、荒宫禾黍。渐月移、楼掩虫丝，莫问好秋谁主。
东风齐著力·春怨
作者：曹溶
朝代：清
体裁：词

寒食初分，酸风犹急，敝尽貂裘。宾朋广坐，乐事也难留。况值频吹画角，人消瘦、懒上秦楼。驼峰底，丝丝鬓雪，尘满吴钩。远泪不须流。从此去、岁华暖到箜篌。陌头草绿，辇道美人游。竞劝金壶酒罢，轻帆动、细雨兰舟。谁知是，依然闪塞，不断新愁。
临江仙·同俞右吉看牡丹
作者：曹溶
朝代：清
体裁：词

曾是洛阳游侠客，销魂的为名花。相偎乡路酒重赊。暖香开未遍，疑待鼓声挝。亭上乐章多协律，倾城今在谁家。日光须用锦丝遮。也知蜂蝶性，春暮最夭邪。
临江仙·旅恨
作者：曹溶
朝代：清
体裁：词

风日丽人杨柳岸，玉沙曾骤花鞯。旧游不见柳飞绵。钱神交已绝，憔悴五侯筵。雪封沧海犹垂钓，羊裘破自今年。侠肠百折酒罅前。何戡头已白，谁与诉鶤弦。
临江仙·次日复同瑶如诸公饮
作者：曹溶
朝代：清
体裁：词

楼上忽惊灯影歇，吴侬不重馀宵。银蟾静看十分娇。酒星还作伴，相赠彩云高。莫话锦堂京洛事，山中毕竟风骚。秋娘为我吮霜毫。去留无限恨，倦鹊起僧寮。
临江仙·甲寅中秋同吴瑶如园次香为痛饮
作者：曹溶
朝代：清
体裁：词

高柳忽催明月出，生公呼上湖船。世间难得有情圆。相逢常此夜，忘却用兵年。泼饮但愁鸣酒瓮，倾囊再买江鲜。万人耳语听三弦。更深游女散，便借石场眠。
以枯银鱼饭客伯驺曰是少陵所赋白小也予谓少陵不及枯者补十二韵
作者：曹溶
朝代：清
体裁：五言排律

入箸连千族，宁嗟尽取难。封题离密网，琐碎侑加餐。饪觉霜条短，箱馀玉缕乾。劲如骄骨鲠，名略慰饥寒。小品捞波得，微生曝日残。非鲜仍水错，为腊类蔬盘。乙去针芒细，苞来道路宽。制常因市贾，饷岂藉渔官。图赞当论寸，刀砧荷独完。自须班脯醢，不复恋波澜。廉吏悬无策，高门铗再弹。娱宾聊佐酒，笑比素丝看。
倦寻芳·招赤豹饮倦圃
作者：曹溶
朝代：清
体裁：词

五陵游歇，催买花枝，重上吴阜。抖擞衣尘，旋觉野云生肘。谁载铜官山色到，屐高惊破门前柳。拨寒灰，把升平乐事，一番回首。怪作达、于吾何有，起舞阑珊，敲缺壶口。笔底风华，恨乏按筝纤手。自与侯鲭长话别，故人能共青蔬否。论欢场，尽千般，不如醇酒。
倦寻芳·湖口
作者：曹溶
朝代：清
体裁：词

晚风乍急，山势茫茫，曾诧龙踞。一片云帆，游子寄愁何处。战舰横空天际落，百年都付渔樵语。算羁栖，甫羊城挑菜，又飘江絮。念处士、葛巾漉酒，解组投闲，田舍如故。手种黄花，那管怒潮来去。孤帐惊寒芦荻岸，石钟声送长宵曙。正无聊，喜猿啼，对销兰炷。
兔毫盏歌报陈若水
作者：曹溶
朝代：清
体裁：古风

建安黑窑天下奇，土质光怪欺琉璃。内含纹泽细毫发，传是窑变非人为。宋家茶焙首北苑，必须此盏相鼓吹。银丝冰芽洁莫比，取白注黑乖所宜。谁知往哲嗜淳雅，目击彩翠心不怡。求器求才两无异，力斥炫耀追纯熙。太素将穷秘文出，中山之颖开威仪。六百年间几灰劫，兵喧火烈仍孑遗。岁加斑驳异常制，砂痕蚀尽参敦彝。陈公知我饶古癖，拿舟割爱来见贻。栴檀作室法锦囊，启视端可辉须眉。凉轩酌水敢轻试，睹物想像元祐时。缓火筠笼点新锷，拱揖欧蔡瞻清姿。陈公脱屣名利场，亦如此残坚自持。席上新珍浮薄子，修饰犹恨青黄迟。先民矩矱世难识，祝公高蹈慎勿疑。
入北山深处
作者：曹溶
朝代：清

薄暮穿松磴，盘崖路转通。竹深山磬冷，雁过雪楼空。樵侣时相引，筇枝意漫同。近传多虎迹，归兴转匆匆。树影疑无地，庵居恰有泉。溪冰危客渡，石籁响寒烟。翠湿常愁雨，山荒不记年。未能留信宿，猿鸟共愀然。
入北山深处·其一
作者：曹溶
朝代：清
体裁：五言律诗

薄暮穿松磴，盘崖路转通。竹深山磬冷，雁过雪楼空。樵侣时相引，筇枝意漫同。近传多虎迹，归兴转匆匆。
入北山深处·其二
作者：曹溶
朝代：清
体裁：五言律诗

树影疑无地，庵居恰有泉。溪冰危客渡，石籁响寒烟。翠湿常愁雨，山荒不记年。未能留信宿，猿鸟共愀然。
六么令·宫香饼用辛稼轩韵
作者：曹溶
朝代：清
体裁：词

一从仙去，茎上露盘折。龙奁竞开珠锁，斜印花纹滑。舞袖宜教薰透，莫睡屏间鸭。玉阶遥接。著人春气，未试轻烟已频觉。心事多随逝水，含怨凭谁说。长记宿火温温，绣被深宵压。近日披裘老大，荀令难重学。石肠新怯。许辞蕉盏，静听松声扫庭雪。
六么令·张老四曾事云间周勒卣度曲甚美遇之怅然
作者：曹溶
朝代：清
体裁：词

奈何声里，微见两眉皱。珠盘乍调宫徵，讶出残莺口。欲唤周郎再起，帐底亲传授。误来知否。含思不语，坐待屏深烬香兽。客愿圆蟾荡漾，合乐围青岫。我爱孤鹤飘飖，缓酌抛红豆。心事非关粉黛，借取消僝僽。泪光湿透。浮云谁在，每为多才更回首。
减字木兰花·沈家歌姬
作者：曹溶
朝代：清
体裁：词

编云作队，避人惯在深帘内。已许相看，却又移灯远翠盘。腰肢渐瘦，惜春不耐清明后。莫和秦筝，要听香喉第一声。
减字木兰花·红叶
作者：曹溶
朝代：清
体裁：词

霜酣千树，踏遍洞庭西去路。不会伤秋，只当花林烂漫游。山桥野岸，尚有垂杨青一半。落尽金风，看入谁家锦字中。
凤凰台上忆吹箫·题朱竹垞词集
作者：曹溶
朝代：清
体裁：词

烧烛鸿天，惜花鸡塞，马卿偏好伤春。正翠钿盈袖，弱絮随轮。无限柔肠宛转，秋雨夜、梦想朱唇。抽银管，湘帘乍卷，宝鸭横陈。真真。此番瘦也，酒醒后新词，只索休频。待绣帆高挂，迟日江滨。齐列瑶筝檀板，携妙妓、徐步香尘。归难定，寒宵坐来，一对愁人。
出门行
作者：曹溶
朝代：清
体裁：古风

出门复入门，游子席不温。生来贵适志，难与妻孥论。大江东注洗胸臆，低眉缩手空逼仄。苦雨沾泥旧井颓，杨花落尽无颜色。发兴欲坐隋堤头，朱楼挟瑟打我愁。绿枪金甲塞州县，固应逸士甘扁舟。已卷书囊宿郊外，日高打鼓临春流。忽闻介马中宵动，千人走哭爷娘送。填街惊踏波沸天，重关断锁谁能控。不惜骨肉委尘沙，何况罗绮夹梁栋。军将原无取卵心，遗民自抱伤弓痛。此信传来已三四，长年收棹无行意。我本山中麋鹿人，且免预他忧乐事。呜呼广陵破后才三夏，客强主弱尤堪讶。市倡可使酒可饮，榷场鹾舶霸天下。势剧易繁终易涣，隔水遥将舆地看。芜城不复入新词，蜀冈烟柳旋零乱。如今不飞亦不伏，有眼但见鸣金镞。驱车何处定粗安，百钱底就君平卜。
匏杯歌
作者：曹溶
朝代：清
体裁：古风

酌酒当用黄金樽，近年以来贵陶瓦。物巧生新定莫穷，易以坚匏更淳雅。尚象恒思谋始难，西楚东吴无作者。禾里遗风差不俗，逸客栽匏满原野。累累结实饱霜雾，夏秀秋贞互倾写。钜者尝闻济险津，酒易溺人此其亚。鉴古足藉息流湎，目前寓意在杯斝。光踰栗玉谢雕镌，岁月摩挲贱聊且。我里鲂鱼尾赪赤，甲乙之间嘶战马。故家筐篚无一存，插羽徵求到松槚。犹馀匏器侑曲糵，宾筵秩秩见潇洒。小制翻为四海珍，凤凰鹦鹉徒土苴。乃知治器等治国，群材精觕趋良冶。不然弃掷老田庐，虫吟雀啄谁能把。
十六字令·闺情
作者：曹溶
朝代：清
体裁：词

轻。认得伊家画屧声。花边绕，蛱蝶不曾惊。
华胥引·题画梨花牡丹次张叔夏韵
作者：曹溶
朝代：清
体裁：词

徐熙妙腕，团合花魂，尺线疑湿。曳露含风，胭脂到底输淡白。借他闭雨门深，梦洛阳香国。狂客成诗，酒酣殿上小立。何处浓华，遽相恼、素娥閒逸。雪妆初就，冷落歌钟不得。三月纷纷车马，遍江南江北。撩乱休嫌，要人紧护春色。
南乡子
作者：曹溶
朝代：清

白发苦相勾，肠断西湖听雨楼。难唤柔奴吹玉笛，归休，割取天涯一段秋。无复鹔鹴裘，好友初停日暮舟。满载葡萄三百斛，淹留，看到酴醾绿未愁。吴地有情人，话彻联床隔几春。眼底铜檠销夜漏，逡巡，高筑糟丘阁画轮。富贵竟谁真，花絮同飘陌上尘。无奈热肠闲不得，殷勤，好为青山惜此身。
南乡子·其一
作者：曹溶
朝代：清
体裁：词

白发苦相勾，肠断西湖听雨楼。难唤柔奴吹玉笛，归休，割取天涯一段秋。无复鹔鹴裘，好友初停日暮舟。满载葡萄三百斛，淹留，看到酴醾绿未愁。
南乡子·其二
作者：曹溶
朝代：清
体裁：词

吴地有情人，话彻联床隔几春。眼底铜檠销夜漏，逡巡，高筑糟丘阁画轮。富贵竟谁真，花絮同飘陌上尘。无奈热肠闲不得，殷勤，好为青山惜此身。
南乡子·许家土窟中有侍饮者
作者：曹溶
朝代：清
体裁：词

沙路骤骅鞯，爱觅君家暖室眠。定向袁闳传旧样，天然。花吐冰芽分外鲜。皓腕怯馀寒，夜夜张灯玉影圆。不用绣帷遮朔气，缠绵。借得三春到酒边。
南乡子·访傅青主
作者：曹溶
朝代：清
体裁：词

泪点为诠红，曾踏天街柳絮风。执手松庄春恨晚，冥濛，倦向河山数晋宫。逃世转情浓，破衲闲披觱篥中。说是道人终不信，豪雄，白发难令酒榼空。
南昌
作者：曹溶
朝代：清
体裁：五言律诗

易世江湖在，疲民喘息难。罚轻群盗狎，兵动百城残。野葛荣疏雨，山楼放晓寒。却思全盛日，清事满鱼竿。
南柯子·旅恨
作者：曹溶
朝代：清
体裁：词

马度离人地，山衔去国程。孤身都似雪花轻。侥倖不知春色、过清明。小榭低金锁，重帘冷玉笙。那家沽酒甚多情。又被晚风催送、宿沙城。
南柯子·王家歌姬
作者：曹溶
朝代：清
体裁：词

映尘兰心巧，穿窗柳线斜。斛珠买遍五陵花。记取十分春暖、在君家。画鼓刚挝了，瑶笙较嫩些。此宵易惹病根芽。怨杀天边银汉、一痕沙。
南浦·寄香侯
作者：曹溶
朝代：清
体裁：词

无限故人怀，住荒溪、渔市晚来天气。赤手散千金，归来早、快意药炉风细。豪游旧梦，凤凰楼侧花骢系。徒识祖生，鞭尚在、博得几番清涕。新晴欲买轻舟，启书帏研北，苔香满砌。长负酒家钱，诗喉渴、同对隔墙螺髻。关愁不小，劫灰身世谁根蒂。也知青雪催春近，别后荆扉深闭。
南浦·木瓜
作者：曹溶
朝代：清
体裁：词

庭下结芳心，好移栽、碧甃梧桐双井。犹记蕊初含，妆痕淡、娇学棠梨红静。金飙剪剪，抱枝转觉轻衫冷。仙露成团，秋弄色、缥绿微赪难定。摘归珠阁相偎，奈温柔、不改花时本性。谁忍泛香瓯，罗帷里、旋买玉盘高映。馀酣乍醒，夜来纤手和香凝。明把春情逗看，还许疗人愁病。
南湾
作者：曹溶
朝代：清
体裁：五言律诗

就麓开幽栈，登登翠不穷。有时行树杪，终古在烟中。架壑翻忘险，飞流总嵌空。最愁多窅折，无处著渔翁。
卜算子·伊璜再携歌姬过
作者：曹溶
朝代：清
体裁：词

宫样晚妆鲜，一队湘兰弱。道是才人撮合成，妩媚终难学。箫管闹花场，舞袖摇金雀。漫信雏年不怨春，意思灯前觉。
卜算子·偶见
作者：曹溶
朝代：清
体裁：词

孤簟隔花凉，双燕催人起。香径秋波瞥地生，绿皱眉峰底。咫尺对芙蓉，未许鸳鸯倚。若问从今闷若何，心在重门里。
卜算子·题琴士隐庵画像
作者：曹溶
朝代：清
体裁：词

客里适逢君，十指如冰玉。陶令无弦太寂寥，辜负樽中绿。画里又逢君，紫绮临修竹。何处青山解惜人，好奏归鸿曲。
同维思芝麓石鸣入山寻道公留雪浪轩竟日纪事
作者：曹溶
朝代：清
体裁：七言律诗

霁色溪回塔院明，春衫初试出郊行。松阴远送啼莺合，磴道青随踏草平。颓后讲台云自入，馔成香粒昼相迎。身惊学佛升堂晚，跃马看花误一生。
后匏杯歌
作者：曹溶
朝代：清
体裁：古风

郡中攻匏始王氐，其后模效纷然多。各能推择尚坚朴，八月九月留霜柯。宣武平生诮形似，精微以往皆淆讹。石佛群生称好手，工惟急就亏揩磨。流传空复遍燕粤，贱售祗辱幽人薖。东郊周生最晚出，家无尺帛颜常酡。思穷莽苍得奇窍，尽刷诡怪还中和。终年黯惨与神遇，歘起奏刀如掷梭。不规而成妙天质，因物纤巨无偏颇。瓶罍满眼总适用，譬若圣教陈四科。其间卓绝首觞器，琴轩书榻光相摩。捧之宜俟偓佺辈，侍坐可斥妖秦娥。愚也好古彻骨髓，周生之室曾经过。持赠不惜倒筐箧，皓若片月来烟萝。南滞闽堧北沙塞，尘坌戛击催沉疴。糟邱已隤谢欢伯，不饮奈此匏者何。
唐多令·乙酉七夕感悼
作者：曹溶
朝代：清
体裁：词

梧叶一声干，瑶华再见难。洞箫中、清泪成团。惆怅仙翁骑白凤，刚遇得，汉宫残。乞巧欲追欢，银河入夜寒。鹊双飞、不到长安。从此天孙新样锦，空付与，玉楼看。
唐多令·同晋贤泛舟
作者：曹溶
朝代：清
体裁：词

凫阵起前汀，横斜尚有亭。信兰桡、径指南屏。欲踏凤凰山下路，金粉迹，已零星。渔唱最堪听，相邀倒玉瓶。问夷光、何似湘灵。若使天公笺可上，先乞取，六朝青。
唐多令·忆人
作者：曹溶
朝代：清
体裁：词

新绿到芭蕉，汀洲上浅潮。倦来时、难过溪桥。几尺钱塘门外路，晴不定，雨连宵。客影任飘飖，罗裙瘦满腰。携残酒、重买双桡。纵使藕花开遍了，人去后，也萧萧。
唐多令·戏答方敦四
作者：曹溶
朝代：清
体裁：词

吴舫出娇娥，轻衫蹙绣罗。踏花田、冷透双靴。任是锦帆催去急，留客意，有回波。时拟听清歌，维摩奈病何。不如人、千种蹉跎。饮到旗亭刚吐气，肠断句，柳家多。
唐多令·沈石友宅同王觉斯听歌达旦
作者：曹溶
朝代：清
体裁：词

何处号多情，秋波心畔青。古长安、不少银筝。会得中年陶写意，商女唱，也轻盈。休便踏霜行，今宵换鬓星。卷金蕉、添个茶铛。纵是沈郎能谱韵，听醉语，不分明。
唐多令·阻风铜陵
作者：曹溶
朝代：清
体裁：词

溪馆涨愁烟，寒沙落雁前。对床头、短剑萧然。恨乏故人携酒送，渔灯畔，枕书眠。无语泪空悬，征衫似旧年。望江心、白浪连天。尽把香车吹散了，刚留我，倦游船。
喜迁莺·湖上值朱子蓉
作者：曹溶
朝代：清
体裁：词

菰芦暂起。看古意夕阳，一肩行李。竹艇轻帆，锦囊新句，浑似鹤洲烟水。襆被吴山佳景，柳外高楼频倚。临长笛，劝加餐，不用澄江双鲤。狂喜与尔共，松菊故园，少小陶朱里。瘴雨蛇悬，边沙虎踞，我独尘埃驱使。世事浮沉失算，雪点垂垂过耳。再相遇，只挝鼓灯前，赏花杯底。
堕驴行简叶星期
作者：曹溶
朝代：清

横山山人出无车，浩兴欲往钟山隅。葛衣炙日仅掩骭，腹底万卷聱牙书。奇书岳渎鲜能载，况此风雪桥边驴。雪昏石滑骤欹侧，前却俄顷纷趑趄。中途一蹶在平地，长耳狡诈奔荒墟。仕路艰危靡不有，陷阱往往生巾裾。万物之灵尽如此，驴也学步师其馀。山人前年宰邗邑，阳侯毒啮不得舒。堤成泽国始平陆，遍挽鱼鳖归耰锄。岂徒民疾快完聚，车马孔道皆安徐。无钱竟触长官怒，一朝谤箧遭驱除。多才自昔召倾覆，更乃傲骨丘山如。瘦驴效尤聊复尔，未若此辈深而狙。山人熟识倚伏理，细事那足烦嗟歔。长干六月暑气合，画桡宛转衔清渠。三日行药两日卧，趫健不异少壮初。慎勿悔此暂时失，诗肠遽使添郁纡。堕驴一笑古有诸，会看治象开皇舆。
堕驴行简星期
作者：曹溶
朝代：清
体裁：古风

横山山人出无车，浩兴欲访钟山墟。葛衣炙日仅掩骭，腹底万卷聱牙书。奇书岳渎鲜能载，况此风雪桥边驴。云昏石滑骤欹侧，前却俄顷纷趑趄。涉足直须冰在凛，坦坦便觉囊智疏。仕路艰危靡不有，陷阱往往生巾裾。万物之灵尽如此，驴也学步师其馀。曾闻倒骑入金殿，蹩躠仍返中条居。噀纸倏令皮骨动，旧史所纪终荒虚。山人前年宰邗邑，阳侯毒齧不得舒。堤城泽国始平陆，遍挽鱼鳖归耰锄。岂徒民族快完聚，驴行孔道皆安徐。偃蹇竟触长官怒，一朝宦籍邅削除。多才自昔召倾覆，更乃傲骨高难锄。瘦驴力薄良偶然，未若此辈深而狙。山人熟识倚伏理，细事那足烦嗟歔。长干六月暑气合，画桡宛转衔清渠。三日行药两日卧，趫健不异少壮初。慎勿悔此暂时失，诗肠遽使添郁纡。苦吟驴背古有诸，且画霸桥风雪图。
声声慢·七夕嵋雪敬可过用禁体
作者：曹溶
朝代：清
体裁：词

前宵雨急，翻海排江，草阁幸自无忧。汛扫山厨，百钱权买凉秋。眼中好友都在，击珠盘、高按歌喉。任相诮，把烟波一曲，换却封侯。翠幌浓香似梦，指疏星，几点练影垂钩。暗想罗衣，飘动争倚危楼。老夫正发清兴，肯学他、儿女含愁。愿此去，折岩花、频记胜游。
多丽·云母灯
作者：曹溶
朝代：清
体裁：词

小庭前，象板瑶樽齐设。纳新凉、宜呼蜡炬，半遮无碍清澈。是何人、巧装密钉，一层云、一层明月。掠取余英，群仙餐粉，斸来幽洞，九枝叠雪。总贪看、素光千片，宁使好山缺。浑拟向、绡衣对舞，玉琢宫阙。恨刚被、屏风隔断，又添朱火高揭。巧藏身、众中偷觑，历历欢场助愁绝。劝惜兰膏，护开花蕊，防他流泪易销歇。夜深也、寸心灰后，还有留髡物。催移去、双影半昏，莫照罗袜。
多丽·星期与诸子宴集涉园遥同次韵
作者：曹溶
朝代：清
体裁：词

尺缣残，俊人再聚西园。送芦笳、边风绝远，欢场许驻韶颜。听莺回、晴窗染绀，浮花去、春渚拖蓝。宦海难经，钱神易别，逍遥总让竹皮冠。昂首望、横穿斗柄，历历酒星圆。惊相问、善和坊曲，欠取端端。算香辰、未逢修禊，早看烟月双娟。要离冢、谁嗤灶热，临邛市肯怕琴寒。禁苑停呼，侯门漫刺，宏词合在客窗间。溯澄湖、蒪羹新熟，勤买橛头船。吾衰甚、愿分兰畹，洗尽愁山。
夜游宫·唵叭香
作者：曹溶
朝代：清
体裁：词

石叶金凫带润。较声价、龙涎犹逊。暗向重帷探芳信。玉关来，汉宫方传不尽。莫使黄昏近。伴姣语、粉涡眉晕。独倚熏笼觉春困。忆人时，暖云中，心一寸。
大酺·同张蘧林饯别袁箨庵
作者：曹溶
朝代：清
体裁：词

看楚云飞，吴烟远，良约都因春误。红楼听雨罢，又悤悤无定，意如飘絮。幔锁荷香，梁招乳燕，知是怀人深处。填词付歌管，正陈隋旧梦，寓情琼树。恨三幅江帆，一双山屐，撰成离绪。沉沉丝雨暮。乱流急、翘首迷前渡。且近觅、投簪狂客，负局先生，解征衣、酒边同住。自古谁豪举，身与世、总成羁旅。更休叠、阳关句。浮樽相属，西子夜来传语。停舟镜湖待汝。
天香·姚氏牡丹
作者：曹溶
朝代：清
体裁：词

麝槛融脂，蜂衙缬翠，游人顾影宜昼。幻出珠含，斜分锦护，宛是雒京时候。依稀谷雨，枝共叶、难容春瘦。歌楼丛粉，争翘酒国，千红密甃。压倒群芳不谬。和清平、玉环能否。此际为伊怜惜，任伊薰透。野老毫尖秃尽，又谁料、风情尚如旧。远饯归樯，林香晚奏。
如梦令·有怀
作者：曹溶
朝代：清
体裁：词

梦断金炉不暖，春到樱桃小苑。惊起双燕飞，斜倚栏干昼短。人远，人远，心被东风吹软。
如梦令·有感
作者：曹溶
朝代：清
体裁：词

唤起残红莺困，衔取馀香蝶嫩。独坐此何年，阁外飘来幽恨。休问，休问，都绕眉峰一寸。
孤鸾·悼亡姬
作者：曹溶
朝代：清
体裁：词

凤城春黑。倏冷到罗衾，教人痛惜。王谢门风，林下一时标格。新妆总看大雁，花钿送、阳昌酒值。静夜挥毫并坐，听数声羌笛。更念我游多添恻恻。但走马归来，床头无色。相劝忘忧，屈指江南江北。黄尘忽栖玉镜，话依稀、莫闻将息。良友同心卧内，尽此生难得。
孤鸾·招夏乐只张登子程古狂沈逢吉张较书集舟中
作者：曹溶
朝代：清
体裁：词

承平人物。半敝盏征裘，满头飞雪。如此湖山，空锁一城风月。遥天尽多蔓草，柁楼边、黛铺青抹。客里阴晴时候，任蜀鹃啼彻。且卖文沽酒自存活。对万马停嘶，渔舍明灭。蛮柳乍来，恰补白堤春缺。藏钩试他皓腕，出轻衫、呼生条脱。无语系情何处，指暮云千叠。
客子贻燕京春咏读之感怀四首·其一
作者：曹溶
朝代：清
体裁：七言绝句

烟月无情两鬓秋，禦儿亭下系归舟。多时不属垂杨管，重为春词惹旧愁。
客子贻燕京春咏读之感怀四首·其三
作者：曹溶
朝代：清
体裁：七言绝句

桐乳琉璃法酿开，红霞密砌拥瀛台。别烦楚调含兰手，剪取西山黛色来。
客子贻燕京春咏读之感怀四首·其二
作者：曹溶
朝代：清
体裁：七言绝句

晴沙小队玉骢鲜，屡见朱楼换舞筵。缥缈仙风吹不绝，尚留金掌似当年。
客子贻燕京春咏读之感怀四首·其四
作者：曹溶
朝代：清
体裁：七言绝句

漏寒遗怨入琵琶，宫体题成护绛纱。三十九年如电抹，因君惜取凤城花。
尉迟杯·有感
作者：曹溶
朝代：清
体裁：词

鸾箫寂。向晚岁、难藉交游力。奚囊谁贮骊珠，剑气楼中傲客。茸裘小敝，赊酒惯、阳昌定相识。约梅花、早发岩坰，雪销来听横笛。曾经绣被银鞍，向粉黛深丛，大写胸膈。市上卖呆呆不了，徒仰睇、星河夜白。纵龙塞、有人深忆，飘泊去清江寄孤翮。为腊醅、访遍村帘，寸肠休放愁入。
少年游 其一 寄项嵋雪
作者：曹溶
朝代：清
体裁：词

客囊清减似穷秋，典尽酒家裘。桃花竞笑，鹿车还后，楚馆日悠悠。定研兰露裁新句，分付雪儿讴。最是今年，两番上巳，偏少晋人游。
少年游 其二 寄项嵋雪
作者：曹溶
朝代：清
体裁：词

禾兴溪上草连天，不见翠楼烟。黑头潘令，满襟离怨，赢得唾珠圆。送归野艇无多日，皓魄已初弦。春信将阑，可能相就，开榼海棠前。
少年游·寄项嵋雪
作者：曹溶
朝代：清

客囊清减似穷秋，典尽酒家裘。桃花竞笑，鹿车还后，楚馆日悠悠。定研兰露裁新句，分付雪儿讴。最是今年，两番上巳，偏少晋人游。禾兴溪上草连天，不见翠楼烟。黑头潘令，满襟离怨，赢得唾珠圆。送归野艇无多日，皓魄已初弦。春信将阑，可能相就，开榼海棠前。
少年游·寿客
作者：曹溶
朝代：清
体裁：词

楸枰敲罢拂花茵，相对玉嶙峋。龙劫修来，秦灰不染，拾得太平身。当歌难舍鸬鹚杓，日日要沾唇。重阳节后，淋漓烟月，未减芳春。
少年游·游横山园悼李舒章
作者：曹溶
朝代：清
体裁：词

云峰百尺引苍虬，著意写芳秋。斜晖窈窕，蟪蛄啼出，才子不能留。虾须如有神山隔，画栋只藏愁。旧日池塘，情波无尽，难荡木兰舟。
巫山一段云·偶咏
作者：曹溶
朝代：清
体裁：词

蝶戏湘裙带，花衔宝髻绒。深深妆阁乍相逢，眉黛为谁浓。婉步疑生月，娇歌不耐风。寄情摇曳玉光中，休更托春葱。
徐器之出所藏宋砚为长歌寿我有眉画春山之句戏答
作者：曹溶
朝代：清
体裁：古风

南游曾鼓滇江舵，峡口铓山青数朵。篝灯涸水凿鸿濛，紫云垂乳当空堕。春星之堂白石迟，鸲鹆回光清向我。是时年方四十强，欲追左马相颉颃。即今老矣滞海域，皮皴肉瘦髯如霜。临岐蹶步不得骋，天寒夜黑眠毡房。晨兴丝泪淋漓罢，尚磨败甓雕羽商。掉头不借军前箸，西风飘动旗亭絮。造物与人善玉成，重到荜门栖隐处。甘持残齿付缥缃，矻矻校雠还达曙。徐君念我邸舍穷，好古徒复矜豪雄。箧书尽捲入酒肆，絺衣兀坐黄蒿中。家有宣和秘殿石，墨痕浓渍生蛟龙。攒花蹙结昼流液，骨骼太朴神明丰。定经苏米擅波磔，北狩不入葡卜宫。国步频移贞自若，论寿直须河岳同。开囊辍赠靡所爱，故人与石千秋在。涤除肺腑出槎枒，又对遥山写眉黛。君为砚计良未俗，岂知绮语干深戒。五湖帆影况萧条，亲捧玉环安可再。只宜閟迹避三灾，真手摩挲长不坏。
忆秦娥·坐黄鹤楼上
作者：曹溶
朝代：清
体裁：词

江千尺，晚来风景秋萧瑟。斜阳槛外，数行金戟。杯干重把栏干拍，楚宫垂柳怜孤客。怜孤客，飞仙安在，唤他吹笛。
念奴娇·为宗定九赋东原草堂和顾庵弟韵
作者：曹溶
朝代：清
体裁：词

金风吹遍，剩隋家堤影，江皋书屋。一洗近来荒索气，玉髓兰膏同沐。四壁虽空，芙蓉相对，还压新篘熟。催归小艇，渔歌声振林木。应为毫底花繁，逢春调弄，占尽三生福。沈约郊居多赋草，雌霓连蜷谁读。七尺珊瑚，百年轩冕，孰与餐松菊。让君高啸，世间馀子豚犊。
念奴娇·云署碧桃花
作者：曹溶
朝代：清
体裁：词

清明已过，怪龙堆无赖，酸风还剪。谁寄武陵花数朵，仿佛画船红软。扇影堤边。粉香人面，倚树闻娇喘。倾城难遇，且将塞上帘卷。最爱轻暖轻寒，随蜂趁蝶，乍嬉游心展。宿雨弄姿浑似梦，年少赋情深浅。飘堕旗亭，胭脂万斛，恨事空消遣。今朝酒醒，流莺如诉春远。
念奴娇·俞右吉自言近日眼明喜为此赠
作者：曹溶
朝代：清
体裁：词

禾城冷淡，阿谁是、司马汉时颜色。有眼只教看富贵，对坐那分清白。春到君家，凤巢书帐，虎卧珊瑚格。乍逢岩电，一双秋水曾识。新为读史功成，横陈千古，把浮云多掷。打算暮年行乐事，阁住伤时珠滴。灿破神州，风流映带，不用揩磨力。酬他再顾，夜阑香泛瑶席。
念奴娇·偶见
作者：曹溶
朝代：清
体裁：词

春将归去，为相如四壁，临邛无伴。特送好花楼上影，斜卷押帘银蒜。眉语呼郎，弓靴倚婢，蛱蝶谁拘管。横波迎笑，又穿紫陌西畔。此际依约窥臣，催成新句，写当年团扇。风动湘裙，最苦是、香气教人惊颤。粉帛频施，湖光作镜，著意回娇面。重逢何处，愿随轻絮吹遍。
念奴娇·同铁崖古狂逢吉集登子寓楼吴姬适至
作者：曹溶
朝代：清
体裁：词

小楼灯灺，喜屏山、近与眉峰对映。酒冷黄昏听宿雨，客子愁肠无定。银管生尘，玉奁随浪，各自成孤另。相怜何事，语香帘侧红凝。回想年少风流，丝管吴城，强半因花病。春色抛人容易也，蝴蝶空馀情性。锦缆横江，珠鞍骤马，总是凄凉境。追欢今夕，一声梦断清磬。
念奴娇·将赴云中留别胡彦远兼戏其卖药
作者：曹溶
朝代：清
体裁：词

疮痍四海，笑澄清计短，须髯如戟。酒社飘零诗友散，高卧元龙百尺。女子知名，男儿失意，聊学韩康剧。千金肘后，何妨愈愁疾。我亦北阮穷途，鲛人泪尽，双鬓多添白。风雪差排关塞去，不唤伤心不得。马背多寒，貂裘易敝，秉烛娱今夕。渭城歌彻，楼外晚山重碧。
念奴娇·感春和芝麓
作者：曹溶
朝代：清
体裁：词

游丝吹尽，为春归、撩乱几人心绪。欹枕长亭闻玉笛，万事何如故土。花坠宫帘，燕巢陵树，付与渔樵语。踏歌灯下，让他年少为主。镇日病酒孤眠，征衫不暖，忆得分离苦。芳草香销南国恨，侥倖新来雁羽。画桨徐开，珠屏曲掩，莫识留侬处。东风方便，愿随轻絮飞舞。
念奴娇·戏与侍儿和李易庵春情韵
作者：曹溶
朝代：清
体裁：词

载花西去，听霜天玉笛，江城初闭。柳外重山飞白鹭，愁杀他乡秋气。雁透平沙，芦鸣骤雨，那得佳情味。王郎陶写，艳歌桃叶须寄。自顾短鬓萧骚，难销磊砢，把香肩笑倚。铁石肝肠寒似水，又被鸳鸯呼起。中酒停杯，伤春倦绣，一样灰颓意。五湖无恙，但卜征帆归未。
念奴娇·拜太白山人墓
作者：曹溶
朝代：清
体裁：词

四山荒棘，犹争道、国士和诗葬处。冈势崚嶒吞云水，写就三秦风度。弹遍青萍，兴来拂袖，不向人间住。几番花落，问春曾否如故。莫恨短碣模糊，高冢麒麟，更销沉无数。历算古今谁寿考，百种输他词赋。结客东南，长留生气，吹散泉台暮。一杯相酹，石门松鬣群舞。
念奴娇·登子招同铁厓循蜚古狂饮采友堂坐有张较书
作者：曹溶
朝代：清
体裁：词

连朝花谢，惜名花、强欲留春同住。倦起疾书金缕带，斗鸭阑边旧句。羽盏传觞，香尘按舞，快事浑无据。阮途相识，飘零还倚芳树。夜半如意敲残，顾影低徊，莫触伤心处。堂下湿云飞不起，堂上美人清曙。浅黛吴妆，横波楚态，剪烛殷勤语。掀髯一笑，陶公自合归去。
念奴娇·碧岩茶至
作者：曹溶
朝代：清

云芽乍啜，恐新来、肌骨全因君瘦。活火煎成丘壑味，略似初含豆蔻。七椀频烦，恶诗传写，甚觉卢仝陋。请辞欢伯，无愁是此时候。尽说产自深崖，佳人独处，隐约春难透。笠泽下方留不住，绝顶和他青皱。一片烟横，盘旋肺腑，冷液犹堪漱。玉瓯谁捧，宝凫闲配芝昼。
念奴娇·碧岩茶至
作者：曹溶
朝代：清
体裁：词

云芽乍啜，恐新来、肌骨全因君瘦。活火煎成丘壑味，略似初含豆蔻。七碗频烦，恶诗传写，甚觉卢仝陋。请辞欢伯，无愁是此时候。尽说产自深崖，佳人独处，隐约春难透。笠泽下方留不住，绝顶和他青皱。一片烟横，盘旋肺腑，冷液犹堪漱。玉瓯谁捧，宝凫闲配芝昼。